Башҡорттар Рәсәй Федерацияһы составында: тарихы, бөгөнгөһө, перспективалары » Всемирный Курултай (конгресс) башкир\nВсемирный Курултай (конгресс) башкир » Новости » В Башкортостане » Башҡорттар Рәсәй Федерацияһы составында: тарихы, бөгөнгөһө, перспективалары\nавтор: admin1 | Просмотров: 1178\nБөтә донъя башҡорттары ҡоролтайы башҡарма комитеты рәйесе урынбаҫары Румил Аҙнабаев та, конференцияла ҡатнашыусыларҙы сәләмләп, республикалағы милләт-ара тотороҡлоҡ, һәр милләттең үҙ тамырҙарын өйрәнеү мөмкинлеге хаҡында әйтеп үтте, был мәсьәләлә йәмәғәт ойошмаларының ролен билдәләне. Әйткәндәй, Бөтә донъя башҡорттары ҡоролтайы – улар араһында иң әүҙемдәренең береһе. Ҡоролтайҙар башҡорттар йәшәгән һәр төбәктә эшләп килә, шул иҫәптән сит илдәрҙә лә. Румил Аҙнабаев һүҙҙәренсә, май айында Сит илдәрҙә йәшәүсе ватандаштар эштәре буйынса федераль агентлыҡ булышлығы менән Евросоюзда ла башҡорт ҡоролтайы төҙөү ҡаралған.\nБөгөн үткәнен, тамырҙарын өйрәнеү, халҡының тарихына битараф булмау – һәр кемдең бурысы. Башҡорт халҡы тәрән тамырлы, бай тарихлы. Быға тиклем, советтар заманында милләтебеҙгә хатта, яҙыуы булмаған, үҫешмәгән ҡәүем, тигән ялған мөһөр тағылды. Дөрөҫ сағылдырылған тарихи сығанаҡтарҙы байҡаһаң, бының киреһен күрәһең. Ғәрәп тарихсылары ғына ла башҡорттарҙың бихисап ҡалаһы булыуы хаҡында яҙып ҡалдырған. Бында һүҙ юғары цивилизациялы, үҫешкән ҡалалар хаҡында бара. Шундайҙарҙың береһе әлеге баш ҡала биләмәһендә урынлашҡан Башҡорт ҡалаһы булған. Был хаҡта конференция ҡунаҡтарына ентекле рәүештә тарих фәндәре докторы, Башҡортостан Фәндәр академияһы вице-президенты Нияз Мәжитов һөйләне.\nТағы ла башҡорт тарихына әйләнеп ҡайтҡанда, ихтилалдар тураһында һөйләмәү мөмкин түгел. БР Дәүләт Йыйылышы – Ҡоролтай Рәйесе урынбаҫары, юридик фәндәр докторы Рафаэль Зиннуров үҙенең «XVII – XVIII быуаттарҙағы башҡорт күтәрелештәре феномены» исемле докладында был темаға ентекле туҡталды. Уның һүҙҙәренсә, башҡорттар, Урыҫ дәүләтенә ҡушылып, егерме йыл үтер-үтмәҫтән, ихтилалға күтәрелгән. Әлбиттә, бының етди сәбәптәре булған. Ошо иҫәпкә ерҙе тартып алыу, көсләп суҡындырыу, аҫабалар биләмәһендә рөхсәтһеҙ заводтар төҙөү кеүек баш-баштаҡлыҡтар инә.\nКонференцияла Башҡортостандың үткән быуаттағы үҫеше, федерализм мәсьәләләре темаларына ла докладтар тыңланды. Өс секция ултырышы күҙалланғайны. Бында шәжәрәләрҙең әһәмиәте, демография, ил төбәктәре башҡорттары, милли мәғариф һ.б. хаҡында сығыштар яңғыраны. Һуңынан, сараға йомғаҡ яһап, резолюция ҡабул ителде. Уға ярашлы, конференцияла ҡатнашыусылар Бөтә донъя башҡорттары ҡоролтайына түбәндәгеләрҙе тәҡдим итә:\n– халыҡтар дуҫлығын нығытыу, Рәсәй төбәктәрендәге милләттәштәр менән тығыҙ бәйләнештә йәшәү, туған телде, мәҙәниәтте, ғаилә шәжәрәләрен өйрәнеү буйынса эштәрҙе киңерәк планда алып барырға;\n– милли мәктәптәрҙең ролен күтәреүгә, башҡорттарҙың ил кимәлендә техник һәм тәбиғәт фәндәре йүнәлеше буйынса уҡырға инеүенә, шәхестәребеҙҙең (шул иҫәптән ил төбәктәренән сыҡҡан) исемен мәңгеләштереү эштәрен дауам итеүгә, башҡорттарҙың милли тел, мәҙәниәт, рух үҙенсәлеген һаҡлауға, «Урал батыр» монументаль комплексын төҙөүгә булышлыҡ итергә;\n– Еңеүҙең 65 йыллығы уңайынан Миңлеғәле Шайморатовҡа Рәсәй Геройы исемен биреүҙе һорарға.\nФирҙәүес БӘШИРОВА, Татарстан Республикаһы башҡорттарының милли-мәҙәни автономияһы етәксеһе, Татарстан башҡорттары ҡоролтайы рәйесе:\n– Ер йөҙөндә элек бер нисә миллион кеше тәшкил иткән башҡорттоң бөгөн ике миллионға ғына яҡын булыуының сәбәптәре бар. Шул иҫәпкә ғаилә һәм йәштәр проблемалары инә. Йәштәр өсөн Башҡортостанда күп нәмә эшләнә. Хәҙер йәш милләттәштәребеҙҙе сәнәғәт, иҡтисад өлкәһенә әүҙем йәлеп итеү мотлаҡ.\nБашҡортостанға килеп ингәс тә, «Макдоналдс», «Кола-кола» кеүек һатыу нөктәләренән башҡа, башҡорт айраны, ҡымыҙ, баллап сәй эсеү урындары, ҡорот, милли аш-һыу кафе-ресторандарын, вокзалдарҙа башҡорт көй-моңдары яҙҙырылған дискыларҙы, гәзит-журналдарҙы табып булмай. Эшҡыуарҙарыбыҙ күп түгел. Ә бит беҙҙең ҡулдан килә. Бер аҙ дәртләндереп, өйрәтеп ебәреү генә кәрәк.\nМилли аң бала әсә ҡарынында ятҡанда уҡ ген аша бирелә. Ул донъяға килгәс, шул аңды үҫтерергә, көсәйтергә, нығытырға ҡала. Был эштә ата-әсә, балалар баҡсаһы, мәктәп, йәмғиәт, хөкүмәт ҡатнаша – ҡайһыһы ниндәй маҡсат ҡуялыр? Уларҙың ҡайһыһының роле ҙурыраҡ? Ошо темаға даими һөйләшеүҙәр алып барылырға тейеш. Милли аңды күңелгә һеңдереү нигеҙе күптәрҙә юҡ тиерлек, ә башҡортта тулып ята: уның Уралы, эпостары, оҙон көйҙәре, ҡурайы, Салауаты, Вәлидийе, шәжәрәләре, Уралтауға уралған тәрән тарихы бар. Быларға таянмау мөмкин түгел. Ошоларҙы бәләкәйҙән йөрәгенә алып үҫкән бала бер ҡасан да, мин башҡорт түгел, тип әйтмәйәсәк.


Баш ҡалала мәктәп ихатаһында бер ирҙең мәйете табылған // Хәл-ваҡиғалар | новости башинформ.рф\nБаш ҡалала мәктәп ихатаһында бер ирҙең мәйете табылған\n16:29, 4 сентября 2018 Хәл-ваҡиғалар\nБаш ҡалала мәктәп ихатаһында бер ирҙең мәйете табылған Фото: Олег Яровиков\nӨФӨ, 2018 йыл, 4 сентябрь. /«Башинформ» мәғлүмәт агентлығы/.\n4 сентябрҙә Өфөнөң Совет районындағы мәктәп ихатаһында бер ирҙең мәйете табылған. Уҡыусыларға ирекһеҙҙән ошо хәлдең шаһиты булырға тура килгән. Белем биреү учреждениеһына полиция хеҙмәткәрҙәре һәм тиҙ ярҙам табиптары саҡырылған.\nБилдәле булыуынса, вафат булған кеше — 66 йәшлек пенсионер. Ул ҡатыны менән урам буйлап китеп барған. Өлкән йәштәге ирҙең хәле ҡапыл насарайған – ул мәктәп урамындағы асфальтҡа ҡолаған һәм йән биргән.\nРәсәй Тәфтиш комитетының Башҡортостан буйынса Тәфтиш идаралығының матбуғат хеҙмәтенән хәбәр итеүҙәренсә, әлеге осраҡ буйынса тәфтиш алды тикшереүе башланған. Ирҙең үлем сәбәбен асыҡлау өсөн суд-медицина экспертизаһы тәғәйенләнгән.\nТеги: Рәсәйҙең Башҡортостан Республикаһы буйынса Тәфтиш комитеты


15 Ғинуар 2011, 14:46\n“...Был, ғөмүмән, беҙҙә һүҙ сәнғәтенең көрсөк кисереүен күрһәтә. Беҙ тау башына менеп еттек шикелле. Ул тауҙар Мостай Кәрим, Назар Нәжми, Зәйнәб Биишева бейеклектәрендә ине... Ләкин менеп еткәндән һуң кире төшәһең. Әҙәбиәттә бөгөнгө герой ҙа, тетрәткес шиғри юлдар ҙа юҡ әлегә. Был бик үкенесле хәл...”\nОшондай һығымта яһаны Башҡортостан Яҙыусылар союзының шиғриәт секцияһы етәксеһе Хәсән Назар студенттар менән осрашыуҙа. Һуңғы арала әҙәби тормошобоҙҙа булған мөһим яңылыҡ: Зәйнәб Биишева исемендәге Стәрлетамаҡ педагогия академияһының “Ашҡаҙар” әҙәби түңәрәге менән Мифтахетдин Аҡмулла исемендәге Башҡорт дәүләт педагогия университетының “Тулҡын” әҙәби түңәрәгенең Башҡортостан Яҙыусылар союзында шиғриәт секцияһы ағзалары менән осрашыуы ине ул. Секция рәйесе урынбаҫары Рәмил Йәнбәк үҙ сығышында билдәләп үтеүенсә, был күптән онотолғанды иҫкә төшөргәндән килеп сыҡҡан яңылыҡ ине. Сөнки уларҙың йәшлегендә бындай ҡунаҡҡа йөрөшөүҙәр, бер мәсьәләне уртаға һалып әңгәмә-бәхәстәр ҡороуҙар, шул ваҡытта үҙеңде ниндәйҙер ҙур бер ташҡын – башҡорт әҙәбиәтенең киләсәген хәл итеүсе тулҡындың бер тамсыһы итеп тойоу кисерештәре әҙәби тормоштоң айырылғыһыҙ бер өлөшө булған. Бының өсөн хәҙерге студенттарҙың уҡытыусылары һәм етәкселәре – әҙәбиәт белгестәре Зәки Әлибаев менән Рита Фәтҡуллинаға рәхмәт әйтергә кәрәктер.\nШуныһы ҡыҙыҡ: тап шул Хәсән ағай әйткән фекерҙе мин “Ағиҙел” журналының 10-сы һанында Әмир Әминев менән Фәнил Күзбәковтың әңгәмәһендә лә таптым. “Академик Ғайса Хөсәйеновтың, прозабыҙ бик түбән кимәлдә шул әле, тигән фекере менән тулыһынса килешәм. Ғалим-әҙип үҙенең был борсолоуын тәүгә әйтмәй. Мин үҙем дә ошо турала күп тапҡыр яҙғаным, проза секцияһы рәйесе вазифаһын атҡарғанда съезд, йыллыҡ дөйөм йыйылыш трибуналарынан һөйләгәнем булды... Күренеш тип нарыҡларлыҡ айырым әҫәр ҙә күренмәй, дөйөм күтәрелеш барһа ла, бик яй бара”, – тип баһалай Әмир ағай проза өлкәһендәге бөгөнгө хәлдәрҙе. Медицина күҙлегенән ҡарағанда, быны “диагноз” тип атап, артабан “прогноз” тигән асыҡлама килергә тейеш һымаҡ – йә... Йәғни дауаларғамы, юҡмы? Беренсе осраҡта иһә, нисек дауаларға, тигән һорау баҫырға тейеш һымаҡ.\nОшоға бәйле ижади түңәрәктәрҙең төп асылын билдәләүсе бөйөк аҡыл эйәһенең әйткәнен иҫкә төшөрҙөм: бәхәстәрҙә тыуа хәҡиҡәт. Бәлки, Сократ был осраҡта хаҡлы ла түгелдер, әллә тыуған, әллә тыумаған хәҡиҡәт тураһында тағы ла әллә күпме бәхәс алып барырға булалыр, әммә шуныһы хаҡ: тап бәхәстәрҙә ысын хәл-торош асыҡлана! Быны, әйтәйек, ике шахмат генийының әллә ҡасан уйналған партияһын берәй ғәҙәти түңәрәктә яңынан тикшереп ултырыу менән сағыштырырға булыр ине: әгәр был тегеләй йөрөгән булһа... ә ул былай яуап бирһә... һ. б. Һәм, ниһайәт, күмәк көс менән, ул осраҡта башҡа бер нисек тә уйнарға мөмкин булмағанын асыҡлап, генийҙың ысынлап та генийлығы иҫбатлап ҡуйыла.\nҮҙебеҙҙең йәш саҡтарҙы иҫкә төшөрҙөм. Бына, ауыл хужалығы институтының “Бөрөләр” тип аталған әҙәби түңәрәге. Шағир Муса Сиражи етәкселегендә айына бер тапҡыр йыйылған ете-һигеҙ кеше, кемдер яңы яҙып килтергән шиғырҙы тыңлай ҙа, уны энә күҙәүенән үткәрергә, анаграмма һымаҡ итеп ҡайтанан һүтеп йыйырға, идея-эстетик йөкмәткеләрен, тел үҙенсәлектәрен барларға керешеп китә. Берәү күрше әҙәбиәт менән сағыштырып ҡарай, икенселәре донъя кимәле бейеклектәренән фекер йөрөтә, өсөнсөләре үҙенсәлекле бер деталь генә таба алыуына ҡыуанып ултыра, дүртенселәр тарихтан оҡшашлыҡтар эҙләй. Һәм күмәк көс менән шул юҡ шиғырҙың юҡлығын тағы ла иҫбатлаған арала, ошо ҡаҙанда бер-ике сәғәт ҡайнап ултырған һәр ҡайһыһы үҙенсә “бешә”: кемдер белем һәм аҡыл йыя, кемдер иҫбатларға һәм тыңларға өйрәнә, кемдер үҙенең әле яҙылмаған шиғырына ошонда ниндәй баһа бирәсәктәрен самалай... Ни генә тимә, шәп һәм файҙалы нәмә ул бәхәс тигәндәре – ижади үҫеш юлы!\nТағы ла әҙерәк “бешә” биргәс, инде һәр ҡайһыбыҙ берәр китап йә бер нисә шиғри шәлкем авторы булып киткәс, йәғни үҙебеҙҙә кешегә күренерлек дарман тойғас, беҙ дуҫтарыбыҙ менән нисәмә кис-төндәрҙе шундай бәхәстәр артында үткәрҙек икән? Унда инде шиғыр техникаһы тигән “ваҡ-төйәк” юҡ – әңгәмә юҫығы шиғриәт һәм заман бейеклектәренә менә, донъя һәм халыҡ-ара кимәлдәргә сыға, шул күҙлектәрҙән башҡорт әҙәбиәтенең хәҙерге хәленә баһа бирелә, үҙебеҙ мәктәптә үк һеңдергән әҙәбиәт теорияһы ҡанундары һәм канондары шик аҫтына алына...\n”Бөгөнгө йәштәрҙең мәғлүмәтлелегенә шик юҡ, ләкин баштарына һәр яҡлап шаулап яуған белемде ҡулланыу ысулдарын белмәй улар, – тип уйлап ултырҙым осрашыуҙа бер-бер артлы сығыш яһаған студенттарҙы тыңлай-тыңлай. – Улар бит мин бәләкәй саҡта белмәгән дә Аҡмулланы, Бабичты, Рәми Ғариповты мәктәптә үк ятлап сыҡҡан, һәр ҡайһыһы, баланың нимәгәлер һәләте барлығын тойған уҡытыусылары ҡушыуы буйынса, уларға эйәреп һәм оҡшатып шиғырҙар яҙып ҡараған... Ә ул ысулдарҙы фәҡәт үҙ-ара аралашыуҙа, фекерҙәшең һәм остазың менән бәхәстә, күп яҡлы тәжрибәләрҙә генә үҙләштерергә мөмкин. Тап шулар бит кешенең дөйөм аң кимәлен үҫтерә, ә уныһы был тормошта бер шиғыр яҙыу өсөн генә кәрәкме ни? Белем менән белеклектең беҙҙең тормошта икеһе төптө ике нәмә була барыуы шунан да күренә: 11 йыл буйы компьютер артынан тормай, әйләнәһендә тик иң алдынғы техника ҡамауында йәшәгән, бар эшен мәктәптә уҡыуға ғына йүнәлткән йәш кешеләр ҙә өйҙә ябай электр приборҙарын йүнәтеп йә көйләп ебәрә белмәй.\nБеҙҙең әлеге темаға яҡыныраҡ килгәндә, хатта юғары белемле кеше лә өс һөйләмлек аңлатма йә ғаризаны яҙыр өсөн икенсе берәйһенә мөрәжәғәт итергә мәжбүр, тиергә ҡала.\nУйлап ҡараһаң, тау башына менеп етеүҙе, Хәсән ағай әйтмешләй, бик үкенесле хәл, тип баһалаһаҡ та, фажиғә тип атап булмайҙыр. Тауҙан да бейегерәк тауҙар була, тик улар араһында һәр ваҡыт билән ятыуы мәғлүм. Киңерәк даирәлә ҡарап, әгәр ҙә кешелек үҙ йәшәйеше һәм үҫеше өсөн иң кәрәкле тип һанаған техник прогресты ғына алып ҡараһаҡ та, ул да бит берләм юлдан ғына бармай, упҡындарға етеп ҡырт өҙөлгән, диуарҙай ҡаяларға төртөлөп туҡтаған һуҡмаҡтар ҙа бихисап унда. Яҡыныраҡ килеп, башҡалар миҫалында ҡарағанда, донъя әҙәбиәтенә әллә күпме Нобель премияһы лауреаты биргән урыҫ әҙәбиәте лә бит ике быуат элекке Пушкин осорон үҙенең алтын дәүере тип һанай. Американдар һәм инглиздәр тураһында һүҙ ҙә юҡ, улар үҙҙәре бер нисә быуындан тап бөгөнгө әҙәбиәттәрен тарихта иң түбән кимәл тип баһаламаһа әле...\nСтуденттар сыға торҙо, берәм-берәм шиғырҙарын уҡый торҙо, ә мин, уларға ҡарап, өҫтәлдә ятҡан ҡулъяҙмаларын да байҡап, үҙ уйҙарым менән мәшғүл булдым. Әҙәбиәт секцияһының сәркәтибе булараҡ һәм “Аманат” журналында әҙәбиәт бүлеген алып барып, уларҙың күпселегенең иң тәүге шиғырҙары, ғөмүмән, барлыҡ башлап яҙыусыларҙың әҫәрҙәре минең ҡул аша үтеп, үҙ баһаларын күптән алыуы уларға мәғлүм түгел, әлбиттә. Алдан иҫкә алынған ике өлкән ағайҙың етди баһаламаларының сәбәптәре борсой мине. Ни өсөн йәш, һылыу егет һәм ҡыҙҙарҙың кеше алдына сығарған әҫәрҙәре араһында бер генә шиғыр ҙа уларҙың барыһы ла әле кисергән мөхәббәт темаһына түгел ине? Ни өсөн улар сыға ла, мәктәптә өҙлөкһөҙ ятлауҙарҙан үҙҙәре лә ялҡып бөткән ил, тыуған яҡ, тел, халыҡ тураһында дежур һүҙҙәрҙе һөйләүҙе өҫтөн күрә? Балаларҙың журналға яҙған шиғырҙарында әсәй һәм бесәй темалары өҫтөнлөк итеүе тәбиғи – улары кескәйҙәргә иң яҡын йән эйәләрелер. Уларынан, исмаһам, ихласлыҡ аңҡып тора. Ә ниңә тап халыҡ алдына сығарыр өсөн улар мотлаҡ үҙҙәренең аңына ла һыйып бөтмәгән юғары төшөнсәләрҙе һайларға тырыша һуң? Ятып ҡалғансы атып ҡал, тигән ниәттән эшләнмәйҙер был, күрәһең, Шиғыр тигән төшөнсә уларҙың аңында “фәҡәт шулай булырға тейеш” тигән образ тыуҙыралыр. Бәлки, теория уҡыуҙан айырылып (әгәр ул бөгөнгө мәктәптәрҙә булһа, әлбиттә), әҙәбиәтте өйрәнеүҙе әлеге шул беҙҙең йәш саҡтарҙағы түңәрәктәр, диспут-бәхәстәр форматына күсерергәлер?\nХәҙерге балалар әҙ уҡый, тигән фекер менән риза түгелмен. Ентекләп ултырып китап уҡымауҙары дөрөҫ, әммә хәҙер бит барлыҡ классик әҙәбиәт киноға, мультфильмдарға, ҡыҫҡаһы, экранға күсеп бөткән дә баһа. Улар йәшендә мин, күп булһа, мәктәп китапханаһынан таба алған тиҫтәләгән генә китапты һәм бер-ике гәзит-журналды ғына уҡый алғанмындыр. Ул ваҡытта, бигерәк тә Хәсән ағайҙар үҫеш кисергән ярты быуат элек, мәктәп программаһында әҙәбиәт дәрестәрендә үткән башҡорт яҙыусылары ла бармаҡ менән генә һанарлыҡ ине әле. Бер танышым әйтмешләй, беҙ илле йыллыҡ совет әҙәбиәтен өйрәндек, ә былары быуат ярым арауыҡты барлап сыға, тик шул уҡ дәрестәр дауамында... Шул уҡ Әмир ағай әйтергә яратҡанса, “галопом по Европе” була инде был.\nБеҙҙең замандың тағы бер парадоксаль күренеше менән тап ошо кисәлә осраштым. Ул да булһа – аралашыу мәсьәләһе. Бынан алда ғына миңә “Шоңҡар” журналы алып барған блогта, унан “Йәшлек” гәзите сайтының “Әҙәбиәт” рубрикаһында тәүге китаптарын уҡыусы хөкөмөнә тапшырған башлап яҙыусы ижадсыларға баһа һәм кәңәштәр бирергә тура килгәйне. Әлеге осрашыуҙа ла күреп ҡалдым бит: “Тулҡын” әҙәби түңәрәгендә яҡташым, ауылдашымдың исеме күренә. Уға, моғайын, мәктәптә уҡығанда шиғырҙар яҙа башлағанда уҡ, ауылдашының, мәктәптәшенең кемлеген, ҡайҙа эшләгәнен уҡытыусылары әйткән дә булғандыр, башлап яҙыусыларға ярҙам итеү уның бурысы ул, тигәндәрҙер. Тик, халыҡ әйтмешләй, “Мөхәммәт тауға килмәне”. Ғөмүмән, мин бер ҡасан да шиғырҙарын тотоп редакцияға үҙе килгән йәш кешене хәтерләмәйем (элекке традиция буйынса, һәр редакцияла ла әҙәбиәт бүлеге һаман бар), ғәҙәттә, өлкән йәштәге, күңелендә “дарыһы” ҡалмаған кешеләр йөрөүсән. Шиғриәт секцияһында ҡәләмдәштәренең китап итеп әҙерләнгән йыйынтыҡтарын тикшергәндә лә уларҙың тиҫтерҙәре тыңлап, фәһем алып ултырыр өсөн килеп ултырмай. Ә уйлап ҡараһаң, шиғриәт секцияһының бер ултырышына килеп ҡатнашыу ул студенттарға юғары уҡыу йорттарында әллә нисә семинар-лекцияны алмаштырыр ине. Тап шул ваҡытта бынан бер нисә йыл элек Әхмәр Үтәбай менән БДУ-ла дәрестәр урынына барып тематик осрашыуҙар үткәреп йөрөгәнебеҙ иҫкә төштө. Уҡытыусыларҙың ижади ҡарашы булған, күрәһең. Был осраҡта кем кемдән күберәк алғандыр, әммә аралашыу барыбер үҙ емештәрен биргәндер, тим.\n“Һеҙ шағир булып китмәҫһегеҙ, әлбиттә, әммә шуныһы ҡыуаныслы: барығыҙ ҙа шиғырҙы, шиғыр яҙыуҙың нимә икәнен аңлап ҡалырһығыҙ, уҡыусыларығыҙға ла уны аңлы рәүештә өйрәтерһегеҙ”, – тине Хәсән Назар сығышының аҙағында. Яҙыусылар араһында хеҙмәт юлын уҡытыусы булып башлаусылар бихисап, әйтәгүр. Улар ҙа заманында ошондай түңәрәктәрҙә, осрашыуҙарҙа бешеккән. Ләкин һуңғы йылдарҙа шуға ла иғтибар иттерә: әҙиптәр араһында төп филологик белеме булмаусылар һаны арта. Улар мәктәп программаһы биргән әҙәбиәт белеме кимәлендә ҡалған, тигән уйҙан алыҫмын. Эш шунда: быларын уҡытыусылары махсус рәүештә тик яҙырға өйрәтеү маҡсатын ҡуймағандар, улар аҙағыраҡ яҙыуҙы үҙҙәренә маҡсат итеп алған һәм шуның өсөн әҙәбиәт донъяһын һәм тормошон ентекләп өйрәнергә керешкән.\nОшо урында берәйһенең миңә “ә талант?” тигән дәлилде лә ҡаршы ҡуйыуы ихтимал. Уныһы бөтөнләй айырым һөйләшеү темаһы икәнен иҫәпкә алырға тура килә. Ул турала беҙ, әгәр яңылышмаһам, философия тигән фән семинарҙарында ҡылыстарҙы сәкәштерә һәм телдәрҙе сарлай инек. Ундай бәхәстәр дөйөм аң, йәғни интеллектуаль кимәлде үҫтерергә ярҙам итһә лә, яҙыусының эше ана шул кимәлдәге кисерештәрен башҡа кеше ҡабул итерлек итеп ҡағыҙға күсереүҙән ғибәрәт икәнен онотмайыҡ. Ә бының өсөн уйлай, кисерә һәм фекерләй белеүҙән дә беренсерәк яҙа белеү кәрәк – Паустовский әйтмешләй, ҡулдың башты тыңлауы...


Бала күңеле – аҡ ҡағыҙ\nНи сәсһәң – шуны урырһың, ти халыҡ. Мәҡәлдең тура мәғәнәһенән бигерәк, кинәйә менән әйтелгәне йышыраҡ ҡулланыла. «Ниндәй бала тәрбиәләһәң, киләсәгең дә шундай булыр» тигән мәғәнә һалына уға. Бала – ата-әсәһе өсөн йыуаныс, терәк кенә түгел, тоҡомдо дауам итеүсе, илде тотоп тороусы, нығытыусы, кәрәк икән – ҡурсалаусы ла. Ҡыҙғанысҡа ҡаршы, ғаиләгә мөнәсәбәт йәһәтенән тотороҡлолоҡ быуаттар буйы һаҡланып, билдәле традициялары булған Көнсығыш йәмғиәттәренән айырмалы, беҙҙә үҫеп килеүсе быуынға ҡарата урынһыҙ тәжрибәләр үткәрелеп, ата-бабаларҙан ҡалған, һәр яҡлап сәләмәт рухлы быуын тәрбиәләргә булышлыҡ иткән ғөрөф-ғәҙәттәр юҡҡа сыҡҡан. Ул төрки халыҡтарға ғөмүмән хас булмаған балалар баҡсаһы, балалар йорто кеүек социаль институттар тормошонда, белем биреү системаһында, ғөмүмән, йәшәү рәүешендә күпләп күҙәтелә. Ә ҡанға һеңгән ныҡлы традициялары булмаған халыҡтың тотороҡло ғүмер итергә һәләте самалы. Был фекер түбәндәге факттарҙа айырыуса асыҡ сағылыш таба.\nБаҫалҡылыҡ, егәрлелек менән\n(Раил Байбулатовтың тыуыуына 75 йыл)\nКүренекле прозаик, Сергей Чекмарев исемендәге премия лауреаты Раил Фәтхелислам улы Байбулатов Көйөргәҙе районы Яманғол ауылында 1937 йылдың 2 июнендә тыуған. Мораҡ педагогия училищеһын, Стәрлетамаҡ педагогия институтын тамамлай. Оҙаҡ йылдар Башҡортостан китап нәшриәтендә, Башҡортостан Яҙыусылар союзы аппаратында эшләне.


Башҡортостанда йәшәүсе тажиктар диаспораһы уҙған йылға йомғаҡ яһаны // Йәмғиәт | новости башинформ.рф\nБашҡортостанда йәшәүсе тажиктар диаспораһы уҙған йылға йомғаҡ яһаны\n12:42, 29 декабря 2011 Йәмғиәт\nКөн элгәре Өфөлә Башҡортостан Республикаһының И.Сомони исемендәге тажик милли-мәҙәни үҙәгенең йомғаҡлау йыйылышы үтте. Унда Тажикстандан студенттар һәм хеҙмәт мигранттары (яҡынса 65 кеше), Башҡортостандың Төркмән милли-мәҙәни үҙәге президенты Сапарморат Шанглиев һәм республиканың Р.Ғамзатов исемендәге Дағстан милли-мәҙәни ойошмаһы рәйесе Мөхәмәтхәбиб Солтанмөхәмәтов ҡатнашты.\nБашҡортостандың Тажик милли-мәҙәни үҙәге рәйесе Барот-Бек Джалолов, барыһын да етеп килгән Яңы йыл менән ҡотлап, тажиктарҙың милли ойошмаһының алты айға эшмәкәрлеге хаҡында отчет бирҙе, алдағы йылға бурыстар хаҡында һөйләне. Уның һүҙҙәренсә, әлеге ярты йыллыҡ тажиктар менән Башҡортостанда йәшәүсе башҡа халыҡтар араһындағы дуҫлыҡты нығытыуға, республикала йәшәүсе яҡташтарға ярҙам итеүгә йүнәлтелгән. 2012 йылда был эш дауам ителәсәк.\nОсрашыу барышында Өфөлә йәшәүсе тажиктар диаспораһының күренекле вәкилдәре наградланды. Иң яҡшы студенттар стипендияға лайыҡ булды, уны йәштәр уҡыу йылы аҙағынаса аласаҡ.\nСара тажик эстрадаһы артистары концерты, спектакль һәм сәй эсеү менән тамамланды.\n— Милләт-ара татыулыҡты нығытыу йылы өсөн Башҡортостан Президенты Рөстәм Хәмитовҡа рәхмәтлебеҙ, — тине «Башинформ» агентлығына Барот-Бек Джалолов. – Ауырлыҡтар ҙа етерлек булды, ҡаҙаныштарыбыҙ ҙа бар. Күпселек йәһәттән беҙгә Башҡортостандың Халыҡтар дуҫлығы йорто етәкселеге ярҙам итте. Ыңғай тенденциялар артабан да дауам итер, тип ышанам.


Ырымбур менән сиктәш райондарҙа буран ҡотора\n29 Ноябрь 2021, 12:30\nРеспубликаға идара итеү үҙәге һуңғы яңылыҡтар менән уртаҡлашты.\nМәғлүм булыуынса, хәҙер Республикаға идара итеү үҙәге Башҡортостан юлдаш телеканалындағы “Сәләм” тапшырыуы аша эфирға сыға. Бөгөнгө тура бәйләнештә Башҡортостан Башлығының социаль коммуникациялар буйынса идаралыҡ начальнигы Елена Прочаковская ял көндәрендәге ваҡиғаларға байҡау яһаны.\nТура бәйләнештә Ҡариҙел районындағы Яҡуп ауылында халыҡтың “Беҙҙең ауыл” программаһы буйынса аҡса йыйыуына бәйле хәлгә аңлатма бирелде. Уның яртыһын халыҡ йыйған, яртыһын урындағы хакимиәт биргән, мәсет эргәһендә хөрмәтле яҡташтарына һәйкәл төҙөлгән һәм уны 22 июндә тантаналы рәүештә асҡандар. Һуңынан ауыл халҡы тәҡдиме буйынса клуб эргәһендә Бөйөк Ватан һуғышы яугирҙәре иҫтәлегенә тағы бер һәйкәлгә нигеҙ һалғандар. Уны ла ошо уҡ программма буйынса төҙөй башлайҙар, смета буйынса 220 мең һум ҡаралған, тик аҡса етмәгән. Әле аҡса нисек тотонолған, артабан мәсьәләне хәл итеүҙе район хакимиәте үҙ өҫтөнә алыуын белдергән, халыҡҡа картаға аҡса күсерергә кәрәкмәй.\nРеспубликаға идара итеү үҙәгенә юлдар буйынса мөрәжәғәттәр артҡан, йәғни 343 мөрәжәғәт ҡабул ителгән. Икенсе урында торлаҡ-коммуналь хеҙмәттәр эшенә ҡағылышлы һорауҙар тора – 286. Төҙөкләндереү буйынса – 332, улар иҫәбендә “Башҡорт ихаталары”на ҡағылғандары етерлек. Дүртенсе урында – һаулыҡ һаҡлау буйынса 262 мөрәжәғәт килгән. Коронавирус темаһы етенсе урында (122).\nҒәҙәттән тыш хәлдәр министрлығының Өфө ҡотҡарыу-эҙләү отрядының беренсе класлы ҡотҡарыусыһы Юрий Туманов хәбәр итеүенсә, һауа торошо тиҙ үҙгәреүсән, шуға ла йылғаларҙы тулыһынса боҙ ҡапламаған, күлдәр һәм быуалар ҙа боҙ нығынмаған. Шуға ла боҙ ете-һигеҙ сантиметр ҡалынлыҡҡа етмәйенсә, ул 100 килограмм самаһы ауырлыҡты күтәрә алмай. Бәхетһеҙ хәлгә осрамау өсөн балыҡсыларға тәүҙә боҙҙоң ҡалынлығын тикшерергә кәрәк. Балыҡҡа барғанда бау, таяҡ алырға, иң уңайлыһы – ҡотҡарыу бишмәтен кейергә тәҡдим ителә.\nТапшырыуҙа Ирәмәлгә күтәрелеүгә ҡағылышлы ҡағиҙәләргә лә туҡталдылар. Мәҫәлән, бер көнгә юлға сыҡҡанда, ошо хаҡта яҡындарығыҙға хәбәр итергә кәрәк, ә ике көнлөк походҡа барғанда Ғәҙәттән тыш хәлдәр министрлығына хәбәр итегеҙ. Үҙегеҙ менән бысаҡ, шырпы, фонарь һәм берәй полиэтилен япма алырға тәҡдим ителә. Шулай уҡ “112” телефонына шылтыратып, ҡайҙа һәм нисә көнгә барыуығыҙ, нисә кеше булыуығыҙ хаҡында, үҙегеҙҙең һәм туғандарығыҙҙың телефон һандарын хәбәр итергә кәрәк.\nАвтомобилдә сәйәхәткә сыҡҡанда ла йылы кейем, аҙыҡ-түлек, бау, көрәк һәм автомобиль багын яғыулыҡ менән тултырып сығырға кәңәш ителә.\nФизик мөмкинлектәре сикләнгәнләр өсөн Асҡын боҙ мәмерйәһенә сәйәхәткә барырға мөмкин. Был проектты тормошҡа ашырыуҙа Рәсәй Ғәҙәттән тыш хәлдәр министрлығының Башҡортостан буйынса баш идаралығы һәм Башҡортостандың Ғаилә, хеҙмәт һәм халыҡты социаль яҡлау министрлығы бергә ойоштора.\nҺауа торошона килгәндә, бөгөн республиканың Ырымбур менән сиктәш райондарында ел-буран ҡотора, шуға ла рулдә булғандарға юлда һаҡ булырға кәңәш ителә.\nБөгөнгө тура бәйләнештең нисек үтеүе, ниндәй мәсьәләләр ҡаралыуы тураһында Республикаға идара итеү үҙәге социаль селтәрҙә айырым пост та ҡуйҙы.


Рәсәйҙәр өр-яңы тарихи рекорд ҡуйҙы. Әлегә И. В. Сталинды юҡһыныу буйынса.\n17 Апрель 2019, 11:05\n“Левада-үҙәк” мәғлүмәттәренә ярашлы, ил тарихында Сталиндың ролен ыңғай баһалаусылар һаны 70 процентҡа еткән. Һорау алыуҙа ҡатнашыусыларҙың яртыһынан күбе Сталин репрессияларын аҡларға әҙер. 2015 йылдан бирле килгән Сталинды аҡлау йүнәлеше үҙенең тарихи бейеклегенә етте.\nҺорау алыуҙа ҡатнашыусыларҙың 51 проценты Сталинға ҡарата һоҡланыуын һәм ыңғай ҡарауын йәшермәй. Ә юлбашсыға кире мөнәсәбәттә булыусылар (ҡурҡыу һәм ытырғаныу) һаны 14 процент.\nАнкетаға яуап биреүселәр Сталиндың ил алдындағы хеҙмәттәрен күпселек ыңғай баһалай, ә 19 процент уға кире мөнәсәбәттә.\nБыл нимә, юлбашсыны аҡларға теләүме, әллә ҡаты ҡулды һағыныумы? Социологтар был һорауҙарға яуапты күптән эҙләй һәм сәбәбен Рәсәйҙә барған иҡтисади тетрәнеүҙәр, социаль ғәҙелһеҙлек, көрсөк менән аңлата. Йәнәһе, Сталин тере булһа, анау олигархтарҙы халыҡтан тартып алынған байлыҡтары менән бүлешергә мәжбүр итер, ҡаҙнаны талаусыларҙы ҡаты хөкөмгә тарттырыр, эш хаҡын, пенсияларҙы арттырыр ине, тип өмөт итә.\nИң юғарыла әлеге мәғлүмәттәргә иғтибар иткәндәр, ләкин уны ҡулланма итеп алыу йәки уға таяныу хаҡында мәғлүмәт юҡ. Иң мөһиме шул, илдең тын алышы билдәле. Ябай халыҡ бөгөнгөһөнә ҡарағанда яҡшыраҡ тормошҡа өмөт итә.


Reddit Секс Уйын – Уйын Иң Яҡшы Порно Онлайн\nКомпьютер Һәм Мобиль Телефон\nТеләһә ниндәй уйындар уйнап ҡоролошо\nУйын Өсөн Барыһына Порно\nСекс уйындар тулыһынса бушлай, башҡа демо-версияһын тыш, теркәү\nSex Reddit эконом ваҡытта һәм эконом килтерә һеҙ исеменән, һеҙгә уның тураһында уҡыу\nҺеҙ, моғайын, өлкәндәр өсөн бик күп мәғлүмәт алды платформаһы reddit ауыр булды. Александрийский тема буйынса оҡшаш күп кенә китапханалар була. Reddit автомобиле булған, reddit мен, reddit сәйәсәте һәм, әлбиттә, reddit порно. Төп был иғлан таҡта, инергә тураһында һүҙ күңелен ҡасан, өлкәндәр өсөн һәм уның эсенә барыһы ҡулланһа, донъя уйындарын яратыусылар шәп үҫешә һәм өлкәндәр өсөн onlyfans порода тиклем була. Әгәр һеҙ теләһәгез белергә, ниндәй буласаҡ, яңы һәм иң яҡшы уйындар ХХХ интернет, йәғни тап һеҙҙең улар reddit таба., Әммә бөтә көсөн һәм ваҡытын ағымын күҙәттек һәм кем дә юҡ сайтында ултыра һәм сәғәт пос. Бына ни өсөн беҙ быны һеҙ эшләнегеҙ. Беҙҙең командалар яҡшы уйын өлкәндәр өсөн һәр ваҡыт эҙләнә, өйрәнә. Ул беҙ эконом ваҡытта һәм эконом булған һәм Reddit Sex, хеҙмәт өсөн сайт, унда бушлай тикшерелә xxx бөтә fames иң reddit уйнарға мөмкин буласаҡ.\nЯрлыҡаныуҙа ранжирование объектив алымдарҙы беҙҙең өсөн, иң яҡшы уйынын таба ххх\nБеҙ фекеренсә, донъя рейтингында иң яҡшы хеҙмәт порноигр әлеге ваҡытта был система беҙҙең сайтта. Сөнки беҙ был коллекция йыйыу, бушлай ғына түгел HTML5 беҙ эҙләп-беҙҙең өсөн уйын сайттары, ә улар һуңынан барыһы ла бер урынға түгә. Беҙ һәр уйын ентекләп һайлап алына, һәм ул туранан-тура бында элек барлыҡҡа килгән был сайта, һәм беҙ уның ағзаһы булып инанырға мәжбүр команда уйнай, был уйын ғына түгел раскручивать. Ғәжәпләнде булды һеҙгә, ни эшләй ала, ябай уйынсы уйын өлкәндәр өсөн зыян стратегияһын яҡшы реклама., Уйын, һәм беҙ бында ул бар, шул сағылыш тора, тип берләшмәләрҙе файҙаланалар онлайн-уйыны. Был уйын порноигр донъяла иң яҡшы, иң дәртле уйынсылары сөнки улар, ысынлап та тәҡдим ителде. Һәм беҙ һеҙҙең кеүек эшләргә порноигр reddit берләшмәләре араһында аралашсы ғына.\nҺеҙ Тәҡдим Иткән Эконом Ваҡытта Һәм Эконом Redit Уңайлы Sex\nБеҙ белә, бәлки, күренеп тип, беҙ был берләшмә идеяһын Reddit крадет, әммә беҙ эшләүе күпкә күберәк был. Беҙ тәҡдим уйынсылар өсөн уңайлы. Уйын табып reddit һеҙҙән тәҡдимдәр, сайты һеҙ аласаһы был башланғыс һәр ваҡыт башҡа уйындар уйнай. Был ҡайһы бер сайттар тулыһынса ышанырға ярамай. Уларҙың ҡайһы берҙәре аҫрай башлағас, улар берләшмәләре стекаться reddit платформаһы өсөн, уйын уйнап. Һәм башҡа ҡайһы бер сығанаҡтар, йә бында арзан ғына уйын демо-версияһын, һеҙ ҙә түләргә тейеш, улар быға тиклем уйнай.\nЙәғни, беҙ тәҡдим итә, - reddit был уйында уйнар өсөн һеҙгә бер урындарҙа был мөмкинлектән бөтә. Ышаныслы уйыны платформаһы, тәҡдим пользовательский тәжрибәһе лайыҡлы ул һәм 100% иҫән-һау уйын. Бөтә был уйын бер ҡыйыҡ аҫтында булған-ул хыял, ысынбарлыҡ буласаҡ. Хатта улар һеҙҙе эҙләп ваҡыт үткәреү тура reddit түгел. Иң яҡшы проект һәм рәхәт килде бында һеҙ генә ала башланыҡ, һуңғы йылдарҙа эшләй. Мин һөйләгән "былтыр", сөнки беҙҙең яңы быуын был уйын ғына булған. Аҙ һөйләне, тик беҙ был html5 күрһәтеү-беҙҙең сайтта уйындары, шулай тураһында әйтеп тораһы ла түгел хатта күберәк Reddit флеш-уйыны.\nНиндәй Тикшереү Иң Reddit Уйынын Сексуаль\nХәйер, ололар донъялағы иң ҙур берләшмә булып Reddit геймер, gnu лицензияһы һәм төрлө уйынсылар менән бөтәбеҙҙе сәләмләп, фетиш сексуаль ориентацияларын йәки, ҡайһы бер жанр һәм һәр ваҡыт уртаҡ темаларға күберәк уйын баһаланы, башҡаларға ҡарағанда. Көтә кеүек, кәрәк, иң ҡыҙыу фантазия буйынса береһе-никахты ғаилә элеккесә ҡалды, һәм һеҙгә эҫе күмәк уйындарҙа ҡатнашыусылар менән таба әсәйем, апайым һәм ҡыҙҙар распутный трахать. Шул уҡ ваҡытта ҡушыла. БДСМ көрсөгөнөң шулай уҡ, башлыса симулятор төрҙәре, ысулдары һәм улар язалап эксперимент-яҡ уйынсыҡ менән енси мөмкин.\nСимулятор был, йәки унда һеҙҙе оҫта доминанта булып, һуңғы һанды ҡарап, уларҙың үҫеше тарихынан ҡыҙыҡлы йәки персонаждар юҡ. Күпселек башҡа шәп уйын тәьмин итеү тарихы, шул иҫәптән тирә-яҡ мажаралы, тулыһы менән йәки уҡытыусы босс фантазия һәм башҡалар. Беҙҙең сайтта булған бер-нисә уйын, интерактив романы менән ул сәхнәгә визуаль енси тип ҡарарға кәрәк. Һәм беҙҙең сайтта булған йәки тере симулятор rpg таныштырҙы, төрлө ҡарарҙар ҡабул итеүсе яҡ үҙен аватар һәм теләһә ниндәй ысул булдыра алмаҫ ул һеҙҙе, һеҙ персонализировать уларҙың уйын процессы., Асылда, Sex Reddit эконом ваҡытта һәм эконом - сайт өсөн был уйынға бер аҙ ҙурайғас, улар коллекцияһы бар, унда һәр теләгән хәҙерге уйнаған геймер. Күберәк ниндәй титоға-прима һәм бөтә төр уйындарҙа ҡатнашыусылар менән себеш трендовый клик-прима. Тик әлеге уйыны менән, һеҙ улар һеҙ экранда приклеивать.\nЕнси Теләсә Ниндәй Уйынды Уйнағанда Экранда Reddit\nЭкранда тураһында һөйләшкәнсе, сайтта бер нисә аспекттары тураһында һүҙ техник әйтеп бирә. Нисек платформа, ул бар был уйын һеҙгә ҡарайым да, үҙебеҙҙә буласаҡ уйындарға һәм кросс-платформа яраша. Бөтә был HTML5 етеш. Браузеры интернетҡа тоташыу һәм ҡоролмаһы менән әлегә һеҙ, һеҙ беҙҙең сайтта буласаҡ, ваҡытты бик яҡшы үткәрҙек. Шулай барыуына еңел ҡарайбыҙ. Йәки ябай һеҙҙең эҙләп табырға кәрәк gnu категория юлдары тикшерелде. Беҙ тотонорға ваҡытын дөрөҫ билдәләү өсөн һәр уйын, һәр береһе һүрәтләү һәм улар өсөн яҙылған.\nБеҙ шулай уҡ ҡайһы бер уйындарҙы үткәреүҙе дөрөҫ һәм ресурстар һалыусы. Уйын наслаждайся процесында туранан-тура һеҙ беҙҙең сайтта буласаҡ, бер ниндәй ҙә сит йүнәлтелгән. Уйын бик тиҙ загружаться, һәм улар туранан-тура һеҙҙең браузер үҙенең уйнап була. Был шулай уҡ беҙҙең сайтта буласаҡ беҙ именлек килтерһен. Үтә лә йүнәлтеп ебәрергә һәм беҙ һеҙ түгел, сөнки тәҡдим шифрлау һәм ҡалҡыныусы тәҙрәләр, һеҙ булырға 100% беҙҙең сайтта хәүефһеҙлеге. Һәм беҙ һеҙҙең электрон почта адресы кәрәк, кереткәнсе һеҙ уйнай башлай. Һеҙ сайтҡа ғына инеп бушлай һәм наслаждаться секск-теләһә ҡайһы ваҡытта теркәлгәне башҡа уйындар һеҙҙең өсөн уңайлы. Барыһы ла ябай!\n© Copyright 2020 RedditSexGames All Rights Reserved


2007 йылдың мартында БР Президенты Мортаза Рәхимов Федор Шаляпиндың ҡыҙы Марина Шаляпина-Фреддиҙы 95 йәше менән ҡотланы. Телеграммала ул, Башҡортостанда Ф.И. Шаляпиндың иҫтәлеген, уның Өфө менән тарихи бәйләнешен мәңгеләштереү буйынса күп эштәр башҡарыла, тине. Быйыл, Башҡортостандың үҙ ирке менән Рәсәйгә ҡушылыуының 450 йыллығын байрам иткән осорҙа, Өфөлә гениаль йырсыға (1873\nйылдың 13 февралендә тыуған - 1938 йылдың 12 апрелендә үлгән) һәйкәл ҡуйыласаҡ.\nӨфөлә Федор Шаляпин 1890 йылдың сентябренән 1891 йылдың июненә тиклем йәшәгән, әммә ҡала Федор Иванович\nөсөн ижади тормош бишегенә әйләнгән.\nБеҙ бөгөн Шаляпиндың Өфө адрестарын иҫкә төшөрәбеҙ.\n1890 йылдың сентябрендә Ҡазандан килгән пароходтан Софронов пристанына 17 йәшлек Федор Шаляпин килеп төшә. Сауҙагәр Федор Софронов исеме менән аталған пристань Шаляпиндың Өфөләге беренсе адресы. Беренсе һәм\nһуңғыһы. Ошонан 1891 йылдың июнендә ул пароходта кире Ҡазанға юл тота.\n1890 йылдың 26 сентябрендә Шаляпин ғүмерендә тәүге тапҡыр А. Замараның "Палермонан йырсы" опереттаһында сығыш яһай. Театр бинаһы Ильин, Телеграф, Воскресенский урамдары һәм Театр тыҡрығы (хәҙерге Фрунзе, Цюрупа, Туҡай һәм Матросов урамдары) араһындағы кварталда урынлашҡан була. Театрҙың ағас бинаһы 1861 йылда төҙөлгән\nбулған, әммә беҙҙең көндәргә тиклем һаҡланған.\nЙәш Шаляпин Трунилов слободаһында (мәсет артында) Ағиҙелдең текә ярында ике ҡатлы ағас йортта йәшәй. Хәҙерге\nПавлунов урамындағы йорт һаҡланмаған. Уны күптән түгел генә һүттеләр.\n1891 йылдың 6 майында Федор Иванович Прозоров фамилияһы менән (әсәһенең ҡыҙ фамилияһы) беренсе тапҡыр\nДворяндар йыйылышы бинаһында Рубинштейндың "Демон" операһында ҡарт хеҙмәтсе ролендә сығыш яһай. 1967 йылдың\n6 февралендә артистың ҡыҙы Ирина Федоровна Шаляпина килгәндә бинаға таҡтаташ ҡуялар. Элекке Дворяндар йыйылышы бинаһы (хәҙер унда Заһир Исмәғилев исемендәге\nӨфө дәүләт сәнғәт академияһы урынлашҡан) Ленин урамында. Ул архитектор А.А. Голиустың проекты буйынса төҙөлгән һәм 1856 йылда асылған. Ошо уҡ бинала Шаляпин Гуноның "Фауст" операһынан Мефистофель ролен әҙерләй.\n1891 йылдың апрель-июнендә Федор Иванович Шаляпин губерна земство идараһында (хәҙерге "Өфөкабель" заводы бинаһы) күсереп яҙыусы булып эшләй. Был йорт хәҙерге Цюрупа һәм Фрунзе урамдары мөйөшөндә. Ике ҡатлы таш бина 1880 йылдарҙа һалынған.\nБында эшләгәнендә Шаляпин Гоголевский урамындағы (хәҙер Гоголь урамы, 1) бер ҡатлы ағас йортта йәшәй. Бәхеткә\nҡаршы, ХIХ быуат аҙағында төҙөлгән был йорт һаҡланған, унда бөгөн дә йәшәйҙәр. Ошонан Федор Шаляпин 1891 йылдың июнендә иртәнсәк сәғәт етелә Софронов пристанына\nкитә һәм пароходта Ҡазанға юллана.\nБынан тыш та Өфөлә Ф.И. Шаляпин исеме менән бәйле иҫтәлекле урындар етерлек. Тимер юл вокзалын телгә алырға\nмөмкин, бынан ул артистар менән бергә 1891 йылда Златоустҡа гастролгә китә. Өфө - Златоуст тимер юлы буйлап\nхәрәкәт 1888 йылдың 8 сентябрендә асыла, шул саҡта яңы Өфө станцияһы вокзалы тәүге пассажирҙарын ҡабул итә.\nЙәш Федор Шаляпин Өфөнөң Ильин сиркәүе хорында сығыш яһап, өҫтәмә аҡса эшләй. Изге пәйғәмбәр Илья хөрмәтенә аталған Ильин сиркәүе 1855 йылда төҙөлә. Ул хәҙерге Фрунзе урамында була. 1931 йылда Ильин сиркәүен\nябалар, һуңынан емереп ташлайҙар.\n1904 әллә 1905 йылдамы ул саҡта танылған рус йырсыһы Шаляпин үтеп барышлай Өфөгә һуғылып, үҙенең иптәше Григорьевта була һәм Өфөнөң тимер юлсылар оҫтаханалары урынлашҡан территориялағы эшселәр клубында сығыш яһай. Ул башҡарған "Дубинушка" йырын клубтағы бөтә эшселәр күтәреп ала.\nФедор Иванович Шаляпинға Өфөлә һәйкәл асылғас, әлбиттә,\nөфөләрҙең һәм Башҡортостандың үҙ ирке менән Рәсәйгә ҡушылыуының 450 йыллығына килгән баш ҡала ҡунаҡтарының Рәсәйҙең бөйөк йырсыһы биографияһының Башҡортостан биттәренә ҡыҙыҡһыныуы артасаҡ. Шаляпиндың Өфө адрестары буйлап сәйәхәте уларға бында ярҙам итәсәк. Әлегә\nмахсус белешмә булмауы ғына йәл.


- Беҙгә ҡалһа, конференция уңышлы үтте! - тип белдерҙе "Башинформ" агентлығында йыйылған журналистарға профессор, Башҡорт дәүләт университетының тарих факультеты деканы Марат Ҡолшәрипов. - Истанбул ҡунағы, профессор Гульчин\nЧандарлыоглу форумдың ысын биҙәге булды.\nӘхмәт - Зәки Вәлидиҙең шәкерте, уның ҡатынының һеңлеһе булараҡ, ул ғалимды һәм сәйәсәт эшмәкәрен һәм уның ғаиләһен яҡшы белә. Ошо көндәрҙә Өфөлә үткән "Әхмәт - Зәки Вәлиди Туғандың ғилми мираҫы һәм Рәсәйҙә федерализмдың бөгөнгө проблемалары" төбәк - ара ғилми - ғәмәли конференцияһы Рәсәй\nгенә түгел, сит илдәрҙән дә ғалимдарҙы йыйҙы.\n- Шулай булырға тейеш тә, Әхмәт - Зәки Вәлидиҙең мираҫына ҡыҙыҡһыныу арта, - тип билдәләй философия фәндәре кандидаты Әмир Юлдашбаев.\nҒалим Юлдашбаев Зәки Вәлиди хеҙмәттәрен дауыллы 90 - сы йылдарға тиклем үк тәржемә итә башлай. Вәлиди Туған билдәләгән дәүләт ҡарарҙары бөгөн беренсе сиратта федерализм проблемалары өсөн көнүҙәк тип ышаныусылар артҡандан арта бара.\nКонференция резолюцияһында Зәки Вәлиди хеҙмәтенең\nдәүләт әһәмиәтен киңерәк таныуға саҡырыу һиҙелә. Һис һүҙһеҙ , уның хеҙмәттәрен тәржемә итеү эше дауам итәсәк, сөнки улар\nсәйәси проблемаларҙан тыш социология, философия, тарих һәм иҡтисад һорауҙарын да үҙ эсенә ала.\nБынан тыш конференцияла ҡатнашыусылар Өфө хакимиәтенә\nреспублика баш ҡалаһының урамдарының береһенә Вәлиди исемен биреү тәҡдиме менән дә сығыш яһаны. Һуңынан унда башҡорт автономияһына нигеҙ һалыусыға һәйкәл ҡуйырға кәрәк б уласаҡ. Юҡһа, сит илдәге хеҙмәттәштер алдында уңайһыҙ ҙа\nбулып китә. Дөрөҫ, Зәки Вәлидиҙың дөйөм төрки хәрәкәте идеологы булараҡ сығыш яһауы таныла, әлбиттә. Юҡҡа ғына Ташкент ҡалаһының үҙәк урамдарының береһе уның исемен йөрөтмәй бит. Үзбәк иптәштәр, Марат Ҡолшәрипов һүҙҙәренсә, ғәжәпләнеүҙән туҡтамай: "Һеҙҙә уның исемен йөрөтөүсе урам юҡмы Ул бит һеҙҙең лидерығыҙ!""\nМасс - медиа ла иғтибарҙан ситтә ҡалмай. Киң мәғлүмәт сараларына "федерализм проблемаларына айырыуса баҫым яһап, З әки Вәлиди һәм башҡа башҡорт милли лидерҙары исеменә бәйле һорауҙарҙы киңерәк яҡтыртырға тәҡдим ителә". Вәлидов уҡыуҙарында ҡатнашыусылар был тема Рәсәй дәүләт ҡоролошоноң бөгөнгөһө һәм киләсәге тураһында бәхәстәрҙең дауам итеүенә бәйле айырыуса ҙур әһәмиәткә эйә, тип белдерә.\nВәлидов уҡыуҙары һәм Башҡортостандың үҙ ирке менән Рәсәй дәүләтенә инеүенең 450 йыллығын билдәләү бер - береһенә үрелеп бара.\n- Халыҡ билдәле шарттарҙа Рәсәй составына инергә риза б ула, - тип тарихи параллелдәр үткәрҙе Әмир Юлдашбаев. - Тари хи үҫештең артабанғы осорҙарында ла башҡорттар Рәсәйҙән килешеү мөнәсәбәттәрен үтәүҙе талап итә. Зәки Вәлиди\nзаманында башҡорт автономияһы ла шул уҡ үҙаллы идаралыҡ һәм вәкәләттәрҙе бүлеү шарттарында эшләй. Дөрөҫ, был тик бер\nйыл ғына дауам итә, унан һуң, 1920 йылда уға эмиграцияға юлланырға тура килә.\nХәйер, Әхмәт - Зәки Вәлиди хеҙмәтенең ғилми һәм сәйәси әһәмиәте уның федерализм нигеҙҙәрен билдәләүе менән генә сикләнмәй. Ғалимдың Иранда ғәрәп дипломаты һәм сәйәхәтсе Әхмәт Ибн - Фаҙландың билдәле ҡулъяҙмаларын тапҡаны, тикшергәне һәм баһалағаны өсөн генә лә Вәлидигә "һәйкәл ҡуйырға" мөмкин.\nКонференцияла ҡатнашыусылар Зәки Вәлидиҙең иҫтәлеген саф килеш һаҡлау һәм биография юлын таныуҙың объективлығы\nйәһәтенән дә хәүефтәре менән уртаҡлашты.\n- Ғалимға һөжүмдәр дауам итә һәм йәмғиәттә Вәлиди Туған тураһында дөрөҫлөккә тап килмәгән уй - фекерҙәр барлыҡҡа килеүе мөмкин, - ти Марат Ҡолшәрипов һәм Әмир Юлдашбаев. - Ҙ ур тарихи шәхестәр тирәләй дөрөҫө лә, ялғаны ла йыйылыуы\nаңлашыла, әммә документ һәм факттарҙы алдап күрһәтеү - әшәкелеккә тиң.\nВәлидов уҡыуҙарында ҡатнашыусылар федерализмдың нигеҙ ташын һалыусының нәҡ ислам дәүләте төҙөү яҡлы булыуын иғлан итеү асыҡтан - асыҡ фальсификация, тип бара. 1918 - 20 - се йылдарҙағы ваҡиғалар хаҡында һуңынан Зәки Вәлиди үҙе яҙыуынса, "... беҙ хоҡуҡи нормалар нигеҙендә милли - территориаль автономия төҙөргә тырыштыҡ". Шуға күрә уның дәүләт төҙөлөшө өлкәһендәге тәжрибәһе һәм тикшереүҙәре "Нескә милли сәйәсәте булған ҡеүәтле Рәсәй" талап итеүсе\nбөгөнгө рәсәйлеләргә кәрәге ҙур.


Песня «Йондоҙом» исполнителя Венер Камалов. Скачать или слушать онлайн\nОс, ос йөрәк күккә, йондоҙҙар янына,\nҠош юлдары буйлап алыҫҡа.\nМең-мең нурҙар менән балҡырһың һин унда,\nУрын юҡ йыһанда һағышҡа.\nИркәм, төнөн күккә баҡһаң,\nМинең һөйөүемде шул минутта аңларһың.\nЕрҙә күпме эҙләһәң дә,\nМинән башҡа ғашиҡ йәнде, йәнем, тапмаҫһың.\nТик яҡты йондоҙ таңда әкрен генә күҙ ҡыҫыр.\nУл минең һиңә тәүге һүҙем булыр.\nӘгәр яуап бирер булһаң,\nМинең йондоҙомдың таңғы сәләм һүҙенә,\nЙөрәк серен асалмаһаң,\nҠыймайынса ҡарарғала минең күҙемә.\nӘйт сәләмеңде күктәге иң яҡты йондоҙға,\nУл һис тартынмай юл күрһәтер беҙгә.\nҺине атап һөйөү хаҡына.\nЙым-йым иткән һанһыҙ йондоҙ араһына\nҒүмер буйы көткән хыял хаҡына.\nБеҙҙең йөрәктәр ҡауышһа,\nКиң йыһандан берҙәрен табып аҙашмай.\nБеҙҙән бәхетле пар булмаҫ,\nБер-береһен йәндәй күреп шулай яратҡан.\nӘ бөтә ғәләм, беҙҙең мөхәббәткә таң ҡалыр,\nТик яҡты йондоҙ беҙгә шаһит булыр.\nЙым-йым иткән һанһыҙ йондоҙ араһына,\nАҡ ҡуянҡайҙарҙан тун тектерҙем, Тышҡынайын ниҙән тышлайым? Йәйгелеген бында, ай, йәйләнем, Ҡышҡынайын ҡайҙа ҡышлайым? Елә лә генә елә берәү килә Арҡаларҙан йоморо юл менән. Күрмәнеләр мине, ай, күҙ менән, Тик һөйләйҙәр шелтәле һүҙ менән. Күк ат ҡына ектем, ай, тәртәгә, Ҡалғандары ҡалды кәртәлә, Уңлы ғына һуллы ҡашым тарта, Ниҙәр булыр икән иртәгә? Ирәндеккәй буйы, ай, күк таштыр, Кемгә төйәк түгел ул таштар. Ҡурҡыуҙы ла белмәй ҡыйыу йөрөнөк, Ни күрһә лә күрер был баштар.\nҺинең ҡулда минең күңел айы, Һин күрәһең ғашик йәнемде. Тау шишмәһе йөрәк моңон тыңлай, Ярһып атҡан ҡайнар ҡанымды. Ишетмәгән шишмә бындай моңдо. Тынып ҡалған тәрән һулышта. Йә, Хоҙайым, нисә быуат тағы Тәү тапҡыр мин тындым һағышта. Һинең йөрәк - минең күңел ҡылы, Берен сиртһәң, шундай моң сыға. Моңдо тыңлап, йондоҙҙарын айы Әйләндергән икән тамсыға.


18 Ноябрь 2020, 23:25\n"...- Дәә. Мине һыртымдан һатып ебәрҙеңме, әбей? Ә һин, ҡорҙашбикә, арзан хаҡҡа һыйыр алып, ҡыуанып тораһыңмы? Үәт, әй... Үәт, әбейҙәр, исмаһам. Ғәҙилә менән Вәлимә үҙҙәрен ҡайҙа ҡуйырға белмәй ине был минутта. Ер тишеге булһа, икеһе берҙәй төшөп китерҙәр ине, биллаһи..."\nТалашты ла киттеләр. Һин дә мин гәпләшеп күңелле генә итеп сәй эсеп ултырған ерҙән. Йөйһөҙ ерҙән йөй табып. Үҙҙәре генә булһа ярай ине лә күршеләре Вәлимә ингән ине һөт алырға. Олоғайғас, ҡарты үлеп, яңғыҙ ҡалғас, һыйырын бөтөрҙө Вәлимә әбей. Баҙар хаҡы менән күршеләренән етерлеген алып тора итен дә, һөт - майын да. Бөгөн дә бына "эсвижей" һөткә тип ингәйне, күршеләре сасрап талашып ята. Ни үтергә, ни боролоп сығып китергә белмәй тора ишек төбөндә ғәйепле кеше һымаҡ.\n- Ай әттә... Йә званитмәгәнмен алдан... Ҡуйығыҙ сәле... Ғөмөрө ҡыланмағанығыҙҙы ни...\n- Шул һөт өсөн талаш сығараһың! Һәр аҙымымды тикшереп! Мин һиңә һаман бер батсанкымы, эш мәнеһе белмәгән.?\n- Ҡойма борған һөттө калудаға, тип күпме әйтәм - сығара ла ауҙара! Ана, тауыҡтарың эсенә төшөп, әшәкеләп бөткән!\n- Ҡыҫылып ултырма ир башың менән бисәләр эшенә. Сөңкөлдәгән булып!! Мыжып! Бисәһөрәт!\nЗариф ҡарт эсер сәйен дә эсеп бөтмәй, сайпылта этеп ебәрҙе.\n- Ашты таш итеп йоттораһың, баҡшы бисә!\n- Йотма, тамағың туҡтыр! Бер туҫтаҡ ойтҡан һемереп алдың таң тишеге менән! Ҡаймаҡ туҡып!\n- Ы-ых һине..\nЗариф ҡарт Вәлимә менән баш ҡағып иҫәнләште лә, үтергә ымланы. Үҙе өҫтәл артынан дөбөр - шатыр тороп сығып китте.\n- Нимә булып китте, нишләп талашаһығыҙ ул? Ғүмерҙә булмағанды ни. Олоғайғас...\n- Үт, үт, әхирәт, аптырама беҙгә. Бөгөн иртәнсәктән талағы ташып йөрөй, нимәгә көс төшөрөргә белмәй. Бөгөнгө абратты быҙауҙар эсеп сыҡһа, тип ҡойғайным. Көн һайын әйләнәң дә шул бер эш. Йыбанып кителә.\n- Йә мин иртәрәк инеп алмағанмын, бешереп, ойотор инем.\n- Эйе шул. Һөттө исраф итһәң, тере биреһе ҡуба.\nҒәҙилә әбей сәй яңыртты.\n- Һыйыр һауғандағы алъяпҡысыңды сисмәй, тамаҡ ултыртаһың, тип башланы. Китте шунан теҙеп.\n- Мин аны йыуаш, ыспакуйна кеше күрһәм әле.\n- Итерһең йыуаш. Әллә нимәһенә көйөп йөрөй кисәнән бирле. Ризыҡты әхәздәйһең, ҡәҙерен белмәйһең, - тип айыу ҙа бүре булып килеп инде лә кәртәнән, кереште бупылдарға.\nҒәҙилә нишләптер артҡа боролоп киткән алъяпҡысын сисеп алды ла көлөп ебәрҙе:\n- Алъяпҡысымды күп күрһәң, арт япҡыс иттем дә алдым, - тип артҡа әйләндереп ҡуйҙым. Бар, ең мине.\n- Бер ҙә тауыш - тынығыҙ ишетелмәгәс, улайтып талашаһығыҙҙыр, тип уйламайым да мин.\n- Йыйып - йыйып йөрөй - йөрөй ҙә шулайтып дыулап ала торған ғәҙәте бар аның. Мыжыҡ ҡына ул Зариф, ыуаҡ һүҙле. Үҙенә күрә түгел. Кем арҡаһында...\nВәлимә Ғәҙиләне бүлдерҙе:\n- Ҡуй, тәрәнгә төшмә, икегеҙ ҙә шәп, һүҙ ҙә юҡ.\n- Иҫкә төшһә, йән көйә лә китә бит. Инде ярты ҡартайылған, ә ул һаман миңә эш өйрәтә. Бутта мин бер май бешмәгән бисә! Сығып бара әле ауыҙы һалбырап. Аһҡы ирененә эләгеп ҡолап ҡуймаһа ярар ине...\nВәлимә күҙенән йәш сыҡҡансы көлдө өсе телле әхирәтенең был һүҙҙәренә.\nОҙаҡ ултырҙы ике күрше, ике әхирәт әбей. Зариф ҡарт та, талаш та әллә ҡасан онотолдо.\n- Аһ -аһ, төш етеп килә түгелме? Ул тапҡансы ултырған, тигәндәй, алған һөтөм ойомаҫ борон ҡайтайым мин әй. Бесәйем килеп етер эҙләп. Зарифың юҡ та баһа һаман.\nҒәҙилә үҙе лә аптырауға ҡалды.\n- Былайтып оҙаҡ йөрөмәй торғайнысы. Асыҡты инде быға тиклем. Ҡояш ҡалҡҡандағы ойтҡан менән йөрөй. Ҡайҙа икән?\nҠапҡа тышындағы эскәмйәгә ултырып, икәүләп көтә башланы былар Зариф ҡартты. Һөйләшкеһе лә килмәй Ғәҙиләнең, ҡайтырға тип уҡталған Вәлимәне лә:\n- Ултыра бир әле, ҡабаланып ҡайҙа бараһың? - тип ултыртып ҡуйҙы. - Көтөп торған кешең юҡ.\nВәлимә был һүҙҙәрҙе күңеленә ауыр алды.\n- Аһ - аһ. Кит, улай тигән һүҙ буламы, Ғәҙилә? Көтөр кешем юҡ, тип, һинең күңелеңде күреп, Зарифың ҡайтҡансы ошонда ултырайыммы? Үҙе талап сығарып ебәрҙе лә... Ҡайтыр әле, ҡайҙа китер тиһең?\nҒәҙилә әбейгә һөс! тинеләрме ни - ырғыны ла торҙо.\n- Ҡайтмаһа, һин индереп алырһың! Бото бер тин! Танһыҡ булһа, һиңә танһыҡтыр ир, ә миңә надайыл 55 йыл буйы!\n- Нимә һөйләйһең һин, әхирәт?\nВәлимә әбей, эскәмйәнән тороп, рәшәткәгә тотондо. Күҙҙәрен дә, ауыҙын да асып, шаҡ ҡатты.\n- Беләм нимә һөйләгәнемде! Эй, Зарифың шәп тә инде, уй Зариф аҡыллы ла инде, тип ауыҙ һыуың ҡороно ғөмөр буйы. Күрҙеңме инде шәплеген? Үсең ҡанып торамы?\n- Ғәҙилә, тыйыл, тием, етәр, тием! Айырылмаҫ дуҫыңа онотолмаҫ һүҙ әйтмә, үкенерһең һуңынан.\n- Үҙәгемә үтте мыжыҡлығы. Һеҙ генә белмәйһегеҙ бер нәмә лә.\nҒәҙилә илай башланы.\n- Ана, һинең кеүек бәхетле бисәләрҙең ирҙәре дауна үлеп бөттө! Шул маҡтаған Зарифығыҙҙан ҡалып, бер йыл йәшәһәм, үлһәм дә үкенмәҫ инем...\n- Тәүбә! Тәүбә! Әстәғи-и-и... Зариф һиңә ул тиклем үлемен һорарлыҡ ни эшләне һуң, Ғәҙилә? Кешенең үлемен теләгәнсе, үҙеңдең йөрөмөңдө теләһәңсе, әхирәт.\nВәлимә ҡайтырға ыңғайланы.\n- Атта ла бар, тәртәлә лә тиһәләр ҙә, әхирәт, тәртәлә ғәйеп күберәк икән бында. Булғанға ҡотораһың. Аша һөйләшмә, көфөр булыр. Аш хурлама, ҡоҫторор, ир хурлама, боҫторор, тип бушҡа әйтмәгән боронғолар.\n- Һии, үҙеңә етмәгән аҡылың үҙеңдә ҡалһын, Вәлимә, йәме! Хәсрәт! Торған була аҡыл һатып! ир менән йәшәргә ҡалын ғына елкә кәрәк әле бында!\nЗарифы кеүек йыйып - йыйып йөрөгән икән был да. Серҙәш булып, әхирәт булып йәшәһәләр ҙә, күңелен ҡорт кимергән, Вәлимәне бәхетлегә һанаған.\nВәлимә әбейҙең ауыртҡан ерен биш бармағының тырнаҡтары менән сапсыны Ғәҙилә.\n- Бәй, бәтәс, һинең Зарифың кеүек алтын ир менән йәшәү шипух ул! Ана минең Шәрифем кәрәк ине һиңә. Үәт, ҡалын елкәң кәрәк булыр ине Шәриф ҡулында булһаң. Туғыҙ йыл ауырыу ир тәрбиәләй алыр инең микән...\n- Ә һин Зариф менән йәшәргә хәлеңдән килер ине тиһеңме?\n- Нишләп килмәһен! Пүстәк! Вис эшен, һинекен дә, үҙе белеп эшләп тик йөрөй.! Һинең артың тирмән тарта Зариф арҡаһында. Мыжыҡ, имеш. Мыжыһын! Ундай ғына ғәйеп хан ҡыҙында ла бар.Уның мыжыуын йыр һымаҡ таңлар инем, Зариф кеүек ир эләкһә, эһем - эһем, тиер инем!\nХәҙер Ғәҙиләнең күҙе лә, ауыҙы ла шар асыҡ.\n-Әә, шулай тиһеңме әле һин?\n- Шулай тием мин. Зәрә ашҡынып киттең, әҙәм танымай башланың.\n- Зариф шәп, мин эт инде, алай булғас?\n- Зариф шәп! Ә үҙеңде һин үҙең беләһең.\n- Һин тәүҙә йәшәп ҡара уның менән!\n-Нишләп йәшәмәй, ти. Йәшәйеем!\nКөн үҙәгендә, йәйге ҡояш ҡыҙыуы аҫтында ҡара ҡаршы баҫып, күҙмә - күҙ тексәйешеп торған ошо ике әбейҙең, ике ут күршенең, бала саҡтан бер ауылда ғүмер һөргән ике әхирәттең бер береһенә әсе - әсе һүҙҙәр әйтеп, донъя яңғыратып ҡысҡырышмай ғына, йылан шикелле ыҫылдашып ирешеп торалар, тип кем әйтһен? Сикәләре ҡыҙарып киткән, тирләгән майңлайҙарын әленән әле һөртөп алалар, яулыҡ аҫтынан сыҡҡан сәстәрен һыйпап, бармаҡтары менән кире эскә тығып ҡуялар.\n- Һы! Йәшә, улай булғас! Зарифтың холҡона сыҙап бер аҙна йәшәһәң, анау һауып эсеп йөрөгән һыйырымды бирәм!\n- Һи! Йәшәйем! Һыйырың минеке щитай!\nБәйге сапҡан ике йәш бейә лә улай ярһымаҫ! Башҡа баш терәп, ярылырҙай булып киңәйгән танау тишектәренән эҫе быу бөркөп, береһе лә алға сыҡмаҫын, типә - тиң барасаҡтарын белеп елә был икәү.\n- Ауыҙыңдағы һүҙеңә һин хужа, ауыҙыңдан сыҡҡанына мин хужа! Бәхәсме инде, Ғәҙилә?\n- Бәхәс, Вәлимә! Бер аҙнаға түҙһәң, ҡоба һыйыр һинеке! Миңә берәһе лә етә! Үҙең һауып эсерһең минән һоранып йөрөгәнсә!\n- Мин һоранмайым, һатып алам!\n- Әҙер һөтө һатып алыуы нимә ул? Битунщигын тотоп, текә - текә генә баһып килеп ингән була, кейенеп - яһанып. Зарифы ултырған була күҙе йызылдап... Мин йөрөйөм бөксәндәп иртә таңдан ятып киткәнсә. Ана ал һыйырҙы ла, ирҙе лә! Түлкә кире әпкилеп йөрөмә! Хаҡы - хаҡ ярым хаҡ, бот ярым борсаҡ!\n- Миңә дарым кәрәкмәй, аҡсаһын биреп алырмын.\n- Дәә... Ҡәҙер бөткән икән, бер ҡарт һыйыр хаҡы ғына бирәләәр....\nҺарай яғынан килеп, урам тышында ишетелгән сәйер тауыштарҙың айышына төшөнөр өсөн, шар асып ебәргән ҡапҡаны тиҙ генә кире ҡыҫып, ике әбейҙе баянан бирле күҙәтеп торған Зариф ҡарттың был һүҙҙәре аяҙ көндө күк гөрһөлдәп ебәргәндәй тойолдо әбейҙәргә. Терт итеп ҡалдылар ҙа, йығылып китмәҫ өсөн бер береһенә йәбештеләр.\n- Дәә. Мине һыртымдан һатып ебәрҙеңме, әбей? Ә һин, ҡорҙашбикә, арзан хаҡҡа һыйыр алып, ҡыуанып тораһыңмы? Үәт, әй... Үәт, әбейҙәр, исмаһам.\nҒәҙилә менән Вәлимә үҙҙәрен ҡайҙа ҡуйырға белмәй ине был минутта. Ер тишеге булһа, икеһе берҙәй төшөп китерҙәр ине, биллаһи.\n-Әйҙә, сәйеңде ҡайнат! Борол, ҡорҙашбикә. Үәт, ике алйот...\n- Балаларыбыҙ ишетеп ҡалмаһын...\n- Ошонда ғына бөтһөн...


Өфөлә инкассаторҙарға һөжүм иткәндәр | ГТРК «Башкортостан» — Новости Уфы и РБ\n24 августа 2015 — 17:09\nҮткән шәмбе Өфөлә һөжүмгә дусар булған инкассаторҙарҙың береһе дауаханала аңына килмәй вафат булған. Икенсеһе ауыр хәлдә Мәскәүгә оҙатылған. Әлеге ваҡытта енәйәтте асыҡлау буйынса тикшереү эштәре бара. Был урындағы фажиғәне бөгөн ҡоромға буялған аҙыҡ арбалары менән банкоматтар ғына хәтерләтә. Улар һоро япма менән йәшерелгән. Магазин ҡәҙимге тәртиптә эшләй. Хакимиәт бәхетһеҙ осраҡ тураһында белешмә бирмәй, тип камера алдында ул ишектәрен ябыуҙы хуп күрә. Барыһы ла ял көнөнөң ҡыҙған бер мәлендә килеп сыға. Аҙыҡ-түлек магазинында һәр ваҡыттағыса кеше күп. Инкассаторҙар ҡәҙимге эшен башҡарырға — банкоматтарҙың береһен ҡулаҡса менән тулыландырырға килә. Банк хеҙмәткәрҙәре терминал эргәһенә килеү менән шартлау яңғырай. Шаһиттар белдереүенсә быларҙың бөтәһе лә күҙ асып йомған арала үтә. Һатып алыусылар менән һатыусылар шартлауҙан зыян күрмәгән. Видеокүҙәтеү алып барған камералар яҙмаһы буйынса инкассаторҙар артынан магазинға ике йәш кеше инә. Уларҙың береһе инкассаторҙарға ниндәйҙер шыйыҡса һибә, икенсеһе шырпы һыҙып ырғыта. Инкассаторҙарҙың кейеменә ут ҡабыу менән билдәһеҙҙәр юҡҡа сыға. Әле уларҙы полиция эҙләй.\nФажиғәғә тарыған инкассаторҙар шунда уҡ дауаханаға оҙатыла. Уларҙың береһе һәләк була, икенсеһенең ғүмере өсөн әле Мәскәү табиптары көрәшә. Фажиғәле осраҡ буйынса бер нисә енәйәт эше ҡуҙғатылған. Тәфтишселәр һөжүм итеүселәрҙең маҡсатын асыҡларға тейеш. Сөнки инкассаторҙар банкоматҡа һалырға алып килгән аҡса тейелмәй ҡалған.


«Киске Өфө» гәзитенең сайты - ВӘЗӘМ СӘКӘНЕ - 2020 - Мәҡәләләр\nХәйбулла районының Вәзәм ауылында быйыл да, инде дүртенсе тапҡыр, Артур Сурин исемендәге призға турнир үткәрергә уйлап, балаларҙың хоккей командаларын үҙҙәренә йыйҙылар. Буранлы көн булыуға ҡарамаҫтан, хужалар тәбиғәт көйһөҙлөктәрен алдан уҡ яйлап-көйләп ҡуйғайны, йәғни Аҡъяр менән Әбеш араһындағы юл ысынлап та ялтлап ята ине.\nБыл яҡтарҙа ауыл йәштәре электән йылға туңыу менән боҙшыуғыс урындар яһап, сәкән һуғырға әүәҫ. Һыу буйында шаҡ-шоҡ шайба һуҡҡан тауыштар кис ҡараңғы төшкәнсе яңғырап тора. Балалар ғына түгел, йәше-ҡарты яр буйына килә, тамашасылар һәр уйынсыны белә, уйын ғәләмәт ҡыҙыу һәм күңелле бара. Вәзәмдә көйәрмәндәр етерлек: сәкәнселәрҙе һәр йортта маҡтап һөйләйҙәр, ирҙәр генә түгел, ҡатын-ҡыҙ ҙа тамаша ҡылырға ярата. Был дәртле ауылдың сымыры һәм сыҙам балалары әүәл-әүәлдән милли көрәш, тау спорты, саңғы, еңел атлетика буйынса район ярыштарында алдынғылыҡты бирмәй килә.\nВәзәм ауылының мәҙәниәт йорто янында махсус хоккей ҡумтаһы дүрт йыл элек төҙөлдө. Профнастил менән кәртәләнгән майҙансыҡты таҙартып, тигеҙләп тороусылар бар. Ҡыш етеү менән Айрат менән Мөхтәр Суриндар ҡат-ҡат һыу һибеп, бына тигән каток - боҙаҡлан яһай. Уларға Йыһангир Ҡыҙрасов атлы егет арымай-талмай һыу ташый. Хәҙер Вәзәмдәге боҙ майҙаны көнө буйы гөрләп тора. Приз эйәһенең улдары Салауат, Урал, Арыҫлан ауылдағы балалар хоккей командаһы өсөн махсус кейем - формалар, ҡапҡасы өсөн битлек һәм бейәләй, тубыҡ ҡапҡастары, хоккей уйыны таяҡтары - сәкән-клюшкалар һатып алып бүләк иткәйне. Уҙған йылдарҙа турнир февраль айында үтә торғайны, быйыл район спорт комитеты уны ғинуарҙағы ял дәүеренә тәғәйенләгән, шуға ла унда мәктәп балалары һәм юғары уҡыу йорто студенттары, шулай уҡ эшләп йөрөгән йәштәр ҙә командаларға тупланып, ярыштарҙа иркенләп ҡатнаша алды.\nАртур Сурин исемендәге приз Хәйбулла районы йәш хоккейсыларына һәр йыл һайын күсмә кубок булараҡ бирелә. Был турнирҙы ойоштороуҙы биләмә башлығы Таһир Юнысов, тыуған яғында донъя көткән Айрат менән Ғаян Суриндар үҙ өҫтөнә алған, шулай уҡ Артур Суриндың өлкән йәштәге әсәһе Хәҙисә Сәйфулла ҡыҙы, Өфөлә йәшәгән улдары, килендәре һәм ағай-энеһе һәм яҡын туғандары ихлас ярҙам иткән. Турнир башланыр алдынан ярышҡа килгән балалар алдында Артур Суриндың ағаһы, Башҡортостан мәғарифы ветераны Фазылйән Сурин, шулай уҡ Таһир Юнысов сығыш яһаны. Улар Артур Сурин, уның Әбеш мәктәбендә, Йылайыр ауыл хужалығы техникумында, Башҡорт дәүләт университетында уҡығанда, Өфөләге 2-се һанлы педагогия музыка-художество колледжы етәксеһе булып эшләгәндә һәм Башҡортостан Республикаһы мәғариф министры урынбаҫары булған сағында ла спорттан айырылмай, йә үҙе спортсы, йә спорт мәктәптәрен асыусы һәм ҡурсалаусы булыуы тураһында һөйләне. Вәзәм ағинәйҙәре, ҡатын-ҡыҙҙары Вәзәм мәҙәниәт йортоноң яңы ғына ремонтланған йылы бинаһында оҙон өҫтәл тултырып тәмлекәстәр теҙеп ҡуйып, турнирҙа ҡатнашыусыларҙы ҡунаҡсыл һый менән ҡаршыланы. Вәзәм йәштәрен әйҙәп, төбәктә имам эшен алып барыусы Фәрит Сурин үҙе Суриндарҙан ғына бер команда туплаған һәм ҡапҡасы кейемен кейеп, һаҡҡа баҫҡан. Был командаға "Сурин кубогы" тапшырылды. Шулай уҡ Бүребай ауыл советы башлығы Эльвира Андреева һәм Бүребай мәктәбе директоры Альберт Боҫҡоновтар бер автобус итеп алып килгән йәш хоккейсылар быйылғы турнирҙың еңеүселәре исемен яулап, ҡыуанып ҡайтып киттеләр.\nБыл турнирға өр-яңы бәйгеләр ялғанып китте. Иртәгәһенә үк Әбеш, Вәзәм, Сик ир балалары һәм йәштәре тағы ла дәртләнеп заманса яңы ҡышҡы уйындарға тотондо. Мәҫәлән, яңыраҡ ҡына Вәзәмдә "Быймалы сәкән" уйыны гөрләп үткән. Боронғоса һәм бөгөнгөсә уйлап йәшәй вәзәмдәр: сәләмәтлек - ул бәхет, тиҙәр. Фәрит Сурин менән Фаил Ғәлиевтар ҡыштың селлә көндәрен халыҡтың һаулығы, ауылдың берҙәмлеге, көр күңеле өсөн файҙалы уйындарға бағышлай. Ил башлыҡтары ла төпкөл ауылдарҙа, саф тәбиғәт ҡосағында һау-сәләмәт, шат һәм булдыҡлы быуын үҫергә тейеш икәнен яҡшы белә, тимәк, уйындар, турнирҙар өсөн бөтә шарттар булдырыласаҡ.\nШулай итеп, Әбеш соҡоро тип йөрөтөлгән төбәктә, Шайтантау ҡурсаулығы эсендә яҡты һәм йылы өр-яңынан төҙөкләнгән иҙән-сәхнәле Вәзәм ауыл мәҙәниәт йорто һәм уның янындағы хоккей ҡумтаһы янынан көскә айырылып ҡайтып киттек - бигерәк күңелле һәм матур йәшәргә әйҙәй сәләмәт тормош һаҡсылары.\nЯҙылған: 27.01.20 | Ҡаралған: 301


Йәрмәкәйҙәрҙе күрмәй ҡалмағыҙ! » Башҡортостан гәзите | Газета Башкортостан на башкирском языке\nБашҡортостан гәзите » Мәҙәниәт һәм әҙәбиәт » Йәрмәкәйҙәрҙе күрмәй ҡалмағыҙ!\nЙәрмәкәйҙәрҙе күрмәй ҡалмағыҙ! 01.11.2018 // Мәҙәниәт һәм әҙәбиәт\nБашҡортостан Республикаһының 100 йыллығына арналған “Башҡортостан тарихы биттәре” фестиваль-марафонын йәрмәкәйҙәр ҡабул итте. Иртәгә, 2 ноябрҙә Өфөлә Хөсәйен Әхмәтов исемендәге Башҡорт дәүләт филармонияһында “Йәрмәкәй шишмәләре” тигән байрам концерты уҙасаҡ.\nЙомарт күңелле йәрмәкәйҙәр йырлы-моңло күстәнәсте мул итеп әҙерләгән: “Йәрмәкәй егеттәре” гармунсылар, “Россиянка” халыҡ рус йыры, “Гөлрус” халыҡ бейеү ансамблдәре, “Йәрмәкәй” татар эстрада-фольклор, “Ялгат” мордва, “Ташдемсем” сыуаш колективтары киләсәк. Х. Әхмәтов исемендәге Башҡорт дәүләт филармонияһы ҡарамағындағы республика халыҡ ҡоралдары оркестрының сығышы ла көтөлә. Уның дирежеры Ринат Мөхәмәтйәнов – Йәрмәкәй районынан.\nТағы ла концертта һәүәҫкәр композитор Рәйес Ханнанов, билдәле йырсы Илшат Вәлиев, йәш башҡарыусылар Айҙар Шәфиғуллин һәм Светлана Хәсәншина йырлаясаҡ. Тамашаның махсус ҡунағы Айҙар Ғәлимов “Йәрмәкәй шишмәләре” йырын башҡарасаҡ.\nФото: Йәрмәкәй районы хакимиәте сайтынан


Өфөгә Волга буйы федераль округы ҡотҡарыусылары йыйылды | ГТРК «Башкортостан» — Новости Уфы и РБ\n16 мая 2019 — 14:39 ГТРК «Башкортостан»\nУлар аварияла бәләгә тарыған кешеләрҙе автомобилдән сығарыу, беренсе ярҙам күрһәтеү кеүек ярышта көс һынашты. Ғәҙәттән тыш хәл осрағында авария-ҡотҡарыу эштәренең һәр минуты ҡәҙерле ти, белгестәр. Авария урынына килеп еткән ҡотҡарыусылар иң беренсе хәлде баһалай, төрлө ҡатмарлыҡтарҙы билдәләй һәм авария-ҡотҡарыу ҡоролмаһын әҙерләй.Һуңынан янғын һүндереүселәр автомобилдең капотын аса һәм аккумуляторҙың сымдарын ҡырҡа. Был тәү сиратта ҡыҫҡа ялғаныштан янғын сығып китмәһен өсөн эшләнә. Ҡотҡарыусылар машинаның артҡы тәҙрәһен ватып инә һәм салонда ултырған кешеләрҙең хәлен билдәләп, беренсе ярҙам күрһәтә. Һуңынан уларҙы сығарыу буйынса операция башлана.Статистика буйынса, янғын һүндереүселәрҙе саҡырыуҙың һәр бишенсеһе юл-транспорт ваҡиғаларына тура килә. Бындай ярыштар авария эҙемтәләрен бөтөрөүҙә янғын һүндереүселәрҙең һөнәри оҫталығын камиллаштырыу өсөн уҙғарыла. Уҙған йылда республикала 118 кеше аварияға тарыған автомобилдән ҡотҡарылған, уларҙың 13-сө балалар. Автомобилдең ишектәре һәм ҡыйығы ҡырҡып алынғас, зыян күргәндәрҙе ҡотҡарыу башлана. Шарттар буйынса, командаларға йәрәхәтләнгәндәрҙе ипләп кенә һәм шул уҡ ваҡытта тиҙ генә автомобилдән сығарырға кәрәк. Артабан йәнә медицина ярҙамы күрһәтелә һәм шунан һуң ғына табиптарға тапшырыла. Өфөлә үткән ярышта Волга буйы федераль округынан 14 команда ҡатнашты. Киров өлкәһе, Татарстан, Удмурт республикалары һәм Пермь крайынан ҡотҡарыусылар финалға сыҡты. Был сара Ғәҙәттән тыш хәлдәр министрлығы ярыштарының өсөнсө этабы булып тора. Йомғаҡлау өлөшө Мәскәүҙә үтә һәм Өфөлә еңгән команда Волга буйы федераль округы исеменән ил күләмендә сығыш яһай.


“Эргәләге батырҙар тураһында инша” яҙырға саҡыралар | ГТРК «Башкортостан» — Новости Уфы и РБ\n13 ноября 2019 — 13:50\nЭргәлә йәшәгән батырҙар кем, уларҙың ҡаһарманлығы тураһында нимәләр мәғлүм һәм был иҫтәлекте мәңгеләштереү кем ихтыярында. Республика мәктәптәренең өлкән класс уҡыусылары “Эргәләге батырҙар тураһында инша” яҙырға әҙерләнә. Йәш быуында илһөйәрлек тойғоларын нығытыу бурысын ҡуйған конкурс Бөйөк Еңеүҙең 75 йыллыҡ юбилейына арнала.\nБыл ваҡиғаларҙы оноторлоҡ түгел. Ил тарихындағы ҡанлы биттәрҙе йәш быуын да күҙ алдына килтерергә, ул афәтте еңеүҙә ғүмерен аямаған яҡташтарын белергә тейеш. Иншалар конкурсы сирек быуат элек ҡыҙған ваҡиғалар, илгә донъя терроризмы янаған мәлдә батырлыҡ күрһәткән ватандаштар хәтеренә арнала.\nБеренсе һәм икенсе чечен һуғышы геройҙарын иншала данлау тәҡдимен ойоштороусылар республика мәктәптәренең өлкән класс уҡыусыларына тәҡдим итә. Быйыл беренсегә үтәсәк конкурс шарттары буйынса әҙәби әҫәрҙе хикәйәт, эссе, интервью, шиғыр формаһында яҙырға мөмкин. Эргәләге батыр тураһында мәғлүмәтте уҡыусылар урындағы үҙидаралыҡ органдарынан, халыҡты социаль яҡлау бүлектәренән, ветеран советтарынан йәиһә бына ошондай музейҙарҙан алала. Өфөләге һалдат даны һәм әсә хәтере музейында инша яҙыусыларға ярҙамға махсус экскурсиялар ойошторола.\nГазета мәҡәләләре, иҫке фоторәсемдәр, хаттар. Музей экспонаттары менән хәҙер интерактив тәртиптә лә танышырға була. Бындай экскурсияла иһә батырҙар менән күҙгә-күҙ аралашыу мөмкинлеген бар. Төнъяҡ Кавказдағы алыштар хаҡындағы ауыр хәтирәләрен ветерандар ил тарихындағы ялған мәғлүмәттәрҙе иҫкәртер өсөн уртаҡлаша. Үҫмерҙәр хәҡиҡәтте тәү сығанаҡтан алһын һәм эргәләге батырҙар иҫтәлегенә тап төшөрмәһен өсөн.\nИнша бәйгеһенең тәүге өлөшө республика мәктәптәрендә беренсе ноябрҙән старт алды. Акцияла 50 меңдән ашыу уҡыусының ҡатнашыуы көтөлә. Еңеүселәр тәүҙә муниципаль һәм республика кимәлендә билдәләнәск. Иң тәрән йөкмәткеле инша авторы киләһе йылдың ғинуарында асыҡланасаҡ.


Бөгөн башҡорт теле буйынса тоталь диктант үтте. Сара 2015-се йылдан бирле ойошторола башлай, был идеяны билдәле журналист Рәшиҙә Мәһәҙиева күтәреп сыға. Диктант онлайн режимда бара, уны донъяның теләгән бер ҡитғаһында яҙырға мөмкин. Төп аудитория иһә Башҡорт дәүләт университетында урынлашҡан.\nБыйыл башҡорт теле буйынса төбәк диктантын уҡыу бурысы Башҡортостандың халыҡ артисы Рәсүл Ҡарабулатовҡа йөкмәтелгән. Алдағы йылдарҙа текстарҙы Башҡортостандың халыҡ артисы Әхәт Мортазин менән Рәсәйҙең халыҡ артисы Хөрмәтулла Үтәшев яҙҙырғайны. Был оло яуапллылыҡ, тәҡдимде тулҡынланыу менән ҡабул иттем, ти Рәсүл Ҡарабулатов.\nТекст һайлау ҙа бик етди һәм ентекле барған. Диктант өсөн классик яҙыусыларҙың йөкмәткеле, халыҡсан, һутлы тел менән яҙылған, башҡорт теленең бар матурлығын сағылдырған әҫәрҙәр һайлана. Быйыл өлөш Ғайса Хөсәйеновтың "Әсәм теле-сәсән теле"нә төшкән. Әҙәбиәтебеҙ аҡһаҡалы өсөн был көтөлмәгән ҡыуаныслы яңылыҡ булған.\nДиктант өсөнсө йыл үтеүгә ҡарамаҫтан, актуаллеген юғалтмай, ҡыҙыҡһыныусылар һаны йылдан-йыл арта бара.\nБашҡорт теле буйынса быйылғы диктант та беҙ ҙә үҙ көсөбөҙҙө һынап ҡарарға булдыҡ. Анкетала исем-шәрифеңде күрҙәтергә, аноним рәүештә яҙырға ла мөмкин. Диктант тик үҙ белемеңде тикшереү өсөн үткәрелә. Уның һөҙөмтәләрен сайтта ҡарарға була.\nХәҙерге заманда техник мөмкинлектәр киң, диктантты донъяның теләгән бер ҡитғаһында яҙырға мөмкин. Яҙмаңды үҙең тикшерергә лә була.\nДиктант яҙыусылар араһында төрлө һөнәр эйәләре бар. Хатта башҡорт теленең бар нескәлектәрен белгән ғалимдар ҙа, диктант ҡағиҙәләрҙе иҫкә төшөрөргә, тел байлығын тойорға ярҙам итә, ти .\nИң ҡыуаныслыһы аудиторияла өлкән быуын вәкилдәре менән бер рәттән йәштәрҙең күплеге , был инде үҙе үк башҡорт телендә аралашыусыларҙың күп булыуын күрһәтә.\nТөбәк диктанты тамам, ул башҡорт телен һөйөүселәрҙе бергә йыйҙы. Сара телде популярлаштырыу, йәмғиәттә тотҡан урынын аңлатыуҙың бер алымы ла булып тора.


«Газпром нефтехим Салауат» нигеҙендә яңы етештереү урынына инвестициялар бер нисә миллиард долларҙан артасаҡ – Рөстәм Хәмитов // Иҡтисад | новости башинформ.рф\n«Газпром нефтехим Салауат» нигеҙендә яңы етештереү урынына инвестициялар бер нисә миллиард долларҙан артасаҡ – Рөстәм Хәмитов\n8:40, 2 ноября 2017 Иҡтисад\n«Газпром нефтехим Салауат» нигеҙендә яңы етештереү урынына инвестициялар бер нисә миллиард долларҙан артасаҡ – Рөстәм Хәмитов Фото: Олег Яровиков\n«Газпром нефтехим Салауат» яуаплылығы сикләнгән йәмғиәте нигеҙендә тәбиғи газды этиленға һәм пропиленға эшкәртеү буйынса етештереү комплексын төҙөү тураһында мәсьәлә тикшерелде. Проектҡа инвестициялар күләме бер нисә миллиард долларҙан ашыуы ихтимал. Был турала «Газпром» асыҡ акционерҙар йәмғиәтенең төбәк сәйәсәте буйынса комиссия ултырышында республика Башлығы Рөстәм Хәмитов белдерҙе.\n— Республика үҙ ваҡытында йыл һайын 20 миллиард кубометр газ тотондо. Хәҙер 15 миллиард кубометр файҙалана. «Газпром» тәрән эшкәртеү өсөн республика биләмәһендә йылына 2-5 миллиард кубометр газ «ҡалдыра» алыр ине, – тине Рөстәм Хәмитов. – Тәбиғи газды этиленға һәм пропиленға эшкәртеү комплексын төҙөү буйынса заманса проекттар бар, шул иҫәптән Wison Ҡытай компанияһы менән. Уның киләсәге бар һәм ул корпорация, ил, бөтөн газ химияһы өсөн кәрәк.\nУның һүҙҙәренсә, «Газпром» менән Ҡытай корпорацияһының уртаҡ инвестиция проектын тормошҡа ашырыу мәсьәләһе уҙған аҙнала газ концерны Идараһы Рәйесе Алексей Миллер менән осрашыу барышында тикшерелде.\n— Был тәҡдим менән Алексей Борисовичҡа мөрәжәғәт иттек һәм хуплау таптыҡ. Хәҙер был проект ентекләп өйренелә. Ул бер нисә миллиард доллар торған бик ҡиммәтле, ҙур, глобаль проект. Уның хаҡы йөҙәрләгән миллиард долларҙан ашып китә, – тип һыҙыҡ өҫтөнә алды Рөстәм Хәмитов. – «Газпром» бөгөн бөтә ыңғай һәм кире яҡтарын баһалап, ошо проектты хуплап сығыш яһаған хәлдә уны тормошҡа ашырыу мөмкинлеге юғары буласаҡ. Иҡтисад яңы эш, етештереү урындары, бөтә яҡтан ҡарағанда ла яңы мөмкинлектәр, яңы һалымдар аласаҡ. Ошондай проектты ғәмәлгә ашырырға тырышырбыҙ.\nРеспубликаның башланғысын «Газпром» асыҡ акционерҙар йәмғиәте Идараһы Рәйесе урынбаҫары Валерий Голубев хупланы.\n— Этилен һәм политэтилен бүлеп сығарыу менән эшкәртеү проекты, әлбиттә, беҙҙең өсөн бик ҡыҙыҡлылы. Был өҫтәмә 3,5 миллиард кубометр самаһы газ һатыу мөмкинлеге, – тине ул. – Шул уҡ ваҡытта, уның өсөн бөтә техник мөмкинлектәр ҙә – газ-транспорт ҡеүәте, буш етештереү майҙансыҡтары, ресурстар – электр энергияһы, йылылыҡ, һыу бар. Республиканың ғилми комплексында һәм беҙҙең «Газпром нефтехим Салауат» предприятиеһында эшләүсе юғары компетенциялы кешеләр бар. Шуға бында алдағы өс-биш йылда (инвестиция циклы күпме биләй) яңы предприятие барлыҡҡа килеүенә, бер һүҙһеҙ, бөтә тәүшарттар бар.\nТеги: нефть химияһы, Газпром, Башҡортостан Башлығы


Тип башлана шул тиклем әкиәтте күп фильм мөхәббәт, ҡыҙғанысҡа ҡаршы, бик йыш ҡына ҡот осҡос фильм ғына тамамланды. Осҡан күбәләк, һәм ир-аттар Врозь йәшәүсе ҡатын-ҡыҙҙарға, әҙ булып башлай һәм шунда мәңгегә секс тағы бер ҡат күрһәтелә, был оҡшай ине, башҡа кеше менән булған өсөн. Әммә ни өсөн шулай күп. мөнәсәбәт айырыла. Шулай булғас, ни өсөн беҙ бик аҙ беләбеҙ һәм парһыҙ, тел-береһе бер нисә йылда ғына өлгөрә ул. Беҙ быуынға мөнәсәбәте, ысынлап һәләтле. Беҙ быны теүәл белергә теләр инем, — женатый ир-ат менән һөйләшергә һәм бәхетһеҙ. Һәм был һиҙелерлек буласаҡ, тип йыш ҡабатлай улар был әйберҙәр, уларҙың ҡатын-ҡыҙ икәне иң борсолоп, уларҙы бик яратам. ‘Мин теләйем, мин һәр көн уларҙың өсөн ҡабул итергә ине,-тип яратып, миңә ҡасан килә, өйгә эш менән. Мин уның был һүҙе-һүҙ урынына набрасываться с әйберҙәр яһап, улар мотлаҡ эшләргә тейеш әле мин, тип һанайым, — тип, мин был хаҡта онота. Мин торам, нисек Идиот, ғәжәпләнеү, ниңә шулай иртә ҡайтып килгәндә мин бөгөн, көндәлек был театрын мин беләм, әммә бик яҡшы. Мин беләм, һеҙ көсөргәнешле, көнө-төнө балалар менән булды. Әммә һәйбәт булыр ине, әгәр һеҙ ине, исегездә тотоғоз, барыһы да мин көнөндә эшләргә. (Даниел, кейәүҙә инде күп йылдар). ‘Әгәр кеше үҙенең дуҫтары менән ҡаса кеүек һәм башҡа тапҡыр уйлап, сөнки һеҙ бергә күңелле. Ҡыҙғанысҡа ҡаршы, ныҡ кәмене, әгәр һеҙ өйләнә. Будний прокат elan бурысы-плашмя йәғни, улар бер-береһе менән элек тырыша. Междоусобие урынына, диванда телевизор ҡарап тик ултыра. Мин дә шулай тормошта үҙең булып ҡалыу. (Ян, кейәүҙә инде күп йылдар). ‘Ни өсөн һеҙ мин түгел. романтично мөнәсәбәте. Неон һәм мин уның менән күберәк йоҡлай миңә генә ҡағылып теләмәгән (кеше күргән дә, күргән дә ҺӘ, әгәр һеҙ эштәрҙе дөрөҫ булған ҡатын, тиҙ генә үҙен һәм секс килтермәҫ өсөн). Минең уйымса, сөнки мин уны башҡаса тора, иртә’. (Дэвид, кейәүҙә инде күп йылдар). ‘Мин һәм минең беҙ ҡасан таныштың ҡатының, улар түшәктә супер булды, мин бик ғәжәпләнә һәм енси яңы әйбер менән даими эксперимент ярата. Мин булдым без ума. Ә беҙ саҡ-саҡ өйләндем, ныҡ кәмене, сөнки, нисек уны мин үҙем йәлеп вседозволенность тел бөтә, бөтә булған хәрәкәт, һәм, уны туҡтатырға тырыша’.\n‘Мин уйлайым, мин уны Одолжение, мин һине һайлау мөмкинлеге биргән, беҙ ашап, биҙәлгән йорттар һәм беҙҙең кеүек булырға тейеш. Әммә уның был хаҡта бик сарыф ителгән, сөнки улар уйлама, тип мин әллә бөтөнләй эҙләргә. Шуның өсөн минең менән һөйләшеү урынына, уны үҙебеҙ генә ашап бара һәм әленән-әле бил тулыһынса’. (Перекрестится, кейәүҙә инде күп йылдар). ‘Ул һәр ваҡыт зарлана.\nШуға ҡарамаҫтан, мин нимә эшләргә, һеҙ һәр ворчать-төйәк түгел. Морщинка лука дөрөҫ йыуыу һәм мин, нисек Идиот. Бесәй ҡойроғо аҫтына кәстрүл, ҡурылған мин эшләгән саҡта, мин рәхим и ҡалдырып, тик эргәһендә һәр хәлдә һин тыныс була. (Arne, күп йыл буйы никах). ‘Ҡыҙ уның менән тулыһынса үҙе киткәс тыуған мәле беҙгә мөмкинлек бирә. Бик теләп һәм яратып түгел, мин үҙ ҡыҙы поверхностно яңғырай, әммә Теше тапҡыр ул крутая, ысынлап та, күберәк булғанда һәм, ҡыҙғанысҡа ҡаршы, кем әйләндерә икән, кеше үҙенең развернуться. (Майк, кейәүҙә инде күп йылдар). ‘Ул һәр ваҡыт зарлана түгел, тип аңлайым мин улар, көнөнә бер тапҡыр һәм һеҙ тире тотонорға тура килә. Әммә уның тырышлығына ла бик бит, һәм мин аңланым минең өсөн проблема. Шуның тураһында ғына һүҙ бара, кемдең хоҡуғы.\nҺәм был аяныслы\n(Филипп, кейәүҙә инде күп йылдар). ‘Ғына әйткәндә уның нон-стоп балалар тураһында. Шулай уҡ мин мәктәптәге йәки спектакль мари иоанн йүтәл менән ҡыҙыҡһынып тора, ниндәй ҙә шик тыуҙырмай, ләкин мин теләгән ғәҙәти тормош тураһында күберәк һөйләшергә, балалар ғына түгелдер ул вращается тирәләй. Хатта әгәр улар ҙур өлөшөн балалар тәшкил көнкүреше. (Florian, йыл буйына өйләнгән). ‘Үҙ эшен һүҙмә-һүҙ минең ҡатынға өйләнә. Нәҡ һеҙҙең өсөн мин ҡыуанам, сөнки ул үҙ эшен бик ныҡ яратам, әммә уны нығыраҡ килтерә, йорт эштәрендә, мин тоям, мин һеҙҙең өсөн, ысынлап та ла, бер ҡасан да. Әгәр һеҙ эшләгән, мин тыңлап, мин тоям, әгәр ут ул нәмә, тик өйҙә бер кем юҡ. Ул бер ҡасан да тулы булды, сөнки минең өсөн, әммә һәр ваҡыт ҡайҙалыр киткән, үҙ фекерен. Мин был растений. (Стефан, өйләнешкән йыл самаһы инде)\n← Кеүек сайттарҙа Chatroulette - кадрҙар\nChatroulette ниндәй немец, youtuber ҡулланыла. (Интернет Селтәрҙәрендә, Youtube, Видео) →


ФИЛАРМОНИЯ ТУЛҠЫНЫНДА. 79...80 FM\nНовости ⇒ ФИЛАРМОНИЯ ТУЛҠЫНЫНДА. 79...80 FM\nХ.Әхмәтов исемендәге Башҡорт дәүләт филармонияһы оло юбилей алдында тора\nХ.Әхмәтов исемендәге Башҡорт дәүләт филармонияһы оло юбилей алдында тора. Киләһе миҙгелдә Башҡортостандың ҡеүәтле сәнғәт учреждениеһы 80 йәшен ҡаршы ала. Был миҙгел иҫтәлекле булмаҡсы. Киләсәккә ҙур пландар, хыялдар менән янған ижади коллектив бөгөн иһә 79-сы ижад миҙгелен йомғаҡлау алдында. 16 май миҙгелде «Филармония тулҡынында. 79…80 FM» тип исемләнгән ҙу-у-р концерт ябасаҡ. Ысынлап та, филармонияның 79-сы ижад миҙгеле премьералары, бик күп иҫтәлекле ваҡиғалары, шаулап үткән гастролдәре менән тарихта ҡаласаҡ. Һәм был байрам тантанаһына филармония үҙенең яҡын дуҫтарын, йыл буйы бергә булған тамашасыларын, баш ҡала ҡунаҡтарын көтөп ҡала.\nКонцертта сәнғәт усағының бөтә ижади көстәре ҡатнаша: Нәзифә Ҡадырова, Ғәли Алтынбаев, Әлфиә Юлсурина, Рәфис Сирусин, Лилиә Ишемйәрова, Заһир Иҫәнсурин, Фларида Иркина, Дамир Тайыпов, «Далан», «Карауан», «Арғымаҡ» төркөмдәре, «Көлкө-шоу» эстрада миниатюралары театры, Линар Дәүләтбаев етәкселегендәге Башҡортостандың Халыҡ музыка ҡоралдары милли оркестры, Олег Ҡасымов етәкселегендәге Эстрада-джаз оркестры, Ҡурайсылар квинтеты һәм эстрадабыҙҙың башҡа артистары.\nТамашаның режиссеры – Башҡортостандың атҡаҙанған артисы Сулпан Асҡарова, сценарий авторы – Динара Ҡәйүмова, балетмейстеры – Башҡортостандың атҡаҙанған артисы Рәмизә Мөхәмәтшина.


(Граф Габсбург битенән йүнәлтелде)\nЭсте фамилияһы һәм титулы аҙаҡҡы Моден герцогы Франц Иосиф туғаны эрцгерцог Фердинандҡа мираҫлыҡҡа ҡалдырылған ине. 1914 йылда ул Сараевола үлтерелә, ә уның графиня Хотек менән морганатик никахтан тыуған вариҫтары тәхет мираҫлығынан төшөрөп ҡалдырылғандар ине. Улар Габсбургтар түгел, Гогенберг тип исемләнгән була һәм бер ниндәй ҙә тәхеттәргә дәғүә белдерә алмайҙар (ҡайһы бер Габсбургтар биләмәләрендә, мәҫәлән, Венгрияла морганатик төшөнсәһе бер ҡасан да булмағанына ҡарамаҫтан). Ҡалған ике тармаҡ вәкилдәре (Австрия һәм Тоскан) ҡыҫҡа титуляр форманы ҡулланалар — Австрия эрцгерцогы (Австрия эрцгерцогиняһы), Венгрия һәм Богемия принцы (принцессаһы). 2010 йылда Австрия президент һайлауҙарында Отто Габсбургтың туғанының улы Ульрих Габсбург ҡатнашҡан. Ул етерлек һанда тауыш йыя алмай һәм ярыштан төшөп ҡала. Ул Габсбургтарға президентлыҡҡа кандидат итеп дәғүә итергә рөхсәт өсөн сығыш яһай.\nhttps://ba.wikipedia.org/w/index.php?title=Габсбургтар&oldid=1000746#Граф_Габсбургтар ҡабул ителгән\nБыл бит һуңғы тапҡыр 13:00 8 ғинуар 2021 үҙгәртелгән.


Милли мәғарифыбыҙ ғорурлығы\n16 Май , 15:24\nБашҡорт милли мәғарифының тамыр-нигеҙҙәре, әлбиттә, сал быуаттарҙа, халҡыбыҙҙың төпкөл аңында, ғөрөф-ғәҙәттәрендә, боронғо төрки-ислами инаныстарында, ауыҙ-тел ижадында сағылған тәрән мәғәнәле педагогик-философик тәжрибәһендә ята.\nҒалим-педагог, дәүләт эшмәкәре Миңдебай Юлмөхәмәтовҡа – 75 йәш\nБашҡорт милли мәғарифының тамыр-нигеҙҙәре, әлбиттә, сал быуаттарҙа, халҡыбыҙҙың төпкөл аңында, ғөрөф-ғәҙәттәрендә, боронғо төрки-ислами инаныстарында, ауыҙ-тел ижадында сағылған тәрән мәғәнәле педагогик-философик тәжрибәһендә ята. Шулай ҙа беҙ хәҙерге милли белем һәм тәрбиә мәктәбебеҙҙең тәүге аҙымдарын мәғрифәтсебеҙ Мифтахетдин Аҡмулланың һәр беребеҙҙең йөрәк һәм аҡыл төбөндә ятҡан мәшһүр шиғыры – «Башҡорттарым, уҡыу кәрәк!» әҫәре менән бәйләйбеҙ. Ысынлап та, тап Аҡмулла, сал быуаттарҙы һиҫкәндереп, башҡортҡа ортодоксаль дини ҡараштарҙан, иҫкелек ҡалдыҡтарынан тиҙерәк ҡотолоп, белемгә, алға киткән халыҡтар юлынан атларға оран һалған! Тимәк ысын мәғәнәһендәге милли мәғарифыбыҙ аңлы халҡыбыҙ ятлап алған, йәненә һеңдергән, хазиналарға бәрәбәр шиғри юлдарҙан башланған. Артабанғы аҡыл эйәләребеҙ, ғалим-ғөләмәләр, педагог һәм һүҙ оҫталарыбыҙ уны ижади дауам иткән: Мөхәмәтсәлим Өмөтбаев, Ғөбәй һәм Ғәббәс Дәүләтшиндар, Закир Шакиров, Абдрахман Ғәлләмов, Фатима Мостафина, Сабир Йыһаншин, Марат Зәйнуллин, Ғәли Сәйетбатталов, Ғиниәтулла Ҡунафин, Фирҙәүес Хисаметдинова, Ғәлиә Мөхәмәтйәнова һ.б. Беҙ ошо исемлеккә ғорурлыҡ менән педагогия фәндәре кандидаты, Башҡортостандың атҡаҙанған мәғариф хеҙмәткәре, РФ урта дөйөм белем биреүҙең маҡтаулы хеҙмәткәре, башҡорт теле һәм әҙәбиәте буйынса күп һанлы дәреслектәр авторы Миңдебай Бәхтиәр улы Юлмөхәмәтовты индерәбеҙ, сөнки уның бар эшмәкәрлеге, айырыуса Башҡортостан мәғариф министрының ике тиҫтә йылға яҡын алыштырғыһыҙ урынбаҫары вазифаһын оло яуаплылыҡ менән башҡарыуы, бер үк ваҡытта бихисап дәреслектәр, методик ҡулланмалар әҙерләүе әйтер фекеребеҙҙең нигеҙле икәнен раҫлайҙыр. Ошо юлдарҙың авторҙары, шул дәүерҙә юбиляр менән иңгә-иң терәп, милли мәғарифҡа хеҙмәт итте, ҡул аҫтында эшләне, педагог-ғалим, дәүләт эшмәкәре менән яҡындан аралашты.\nБала саҡ ҡиссаһы. Миңдебай Бәхтиәр улы Юлмөхәммәтов 1947 йылдың 15 майында Учалы районының Ильинка ауылында донъяға килә. Фән ни уйлайҙыр, әммә дини тәғлимәттәр һәр сабый был донъяға үҙ ризығы, бәхет-сәғәҙәте, күрер шатлыҡ-ғазаптары менән килә, ти, шулар әҙәм балаһының маңлайына тәҡдир булып яҙылмыш икән. Бәлки шуғалыр, бәғзеләр: «Яҙмыштан уҙмыш юҡ», – тип һәүетемсә көн итә, маҡсат-ынтылышһыҙ ғүмер ебен һүтә бирә. Икенсе берәү тәҡдир-яҙмыш менән яғалашмаһа ла, сәмләнеп, бер нигә ҡарамай, ғүмер Ирәмәленә артыла, ирешерен хәләл көсө менән яулай.\nБала саҡ ҡиссаһын беҙгә замандашыбыҙ былай тип бәйән итте: «Атайым Бәхтиәр һәм әсәйем Мәстүрә иртә башлы-күҙле була. Әсәйемә никахҡа йәше етмәгәс, мулла атайымдың ике йәшен уға өҫтәй. Һуғышҡа тиклем бер-бер артлы Миңдеяр, Миңдеғәли ағайымдар, апайҙарым Минзада, Миңзифалар донъяға килә. Миңә йәш ярымда әсәйем бөйөр ауырыуынан яфалана, атайым Миәс һәм Өфө ҡалаларына йөрөтһә лә, төҙәлмәй, 1948 йылда яҡты донъянан китә. Беҙ Сәфәргә күсенгәнбеҙ. Шунда атайым ике балалы бер ҡатынға өйләнә. Үгәй әсәй Зәйнәб Биишеваның “Кәмһетелгәндәр” романындағы Сәрбиямалға прототип булырҙай ҡатын ине. Мин бөтөнләй әсәй наҙын тоймай үҫтем...»\nАртабанғы ҡисса әйткәне: «1954 йылда Сәфәр мәктәбенә уҡырға барҙым. Сепрәк сумка, сумка тип инде, тоҡсай, ялан аяҡ, ҡалдыҡ-боҫтоҡ кейем. Әле лә хәтеремдә, бишенсе кластар тирәһендә көндәр һыуына башлағас, апайымдың йәйге пальтоһын кейеп дәрескә йөрөйөм, ә уның эсе сәскәле. Оятымдан, мәктәптең сисенә торған бүлмәһенә инеү менән, сәскәһе күренмәһен тип, йәшереп ҡуйырға тырышам. Аяҡҡа кейергә артыҡ бер нәмә лә юҡ. Көҙ көнө, ҡар төшкәнсе, ялан аяҡ, яҙын ҡар иреп бөтөр-бөтмәҫтән тағы ялан аяҡ. Мәктәптең буяулы иҙәнендә 4 – 5 сәғәт ялан аяҡ ултырыу үҙәккә үтә ине. Шуныһы иҫтә ҡалған: китап уҡырға бик ярата инем...”\nКүтәрер кешеһе булмаһа ла, белемгә ынтыла, уҡыу алдынғылары, активистар иҫәбендә йөрөй буласаҡ мәғариф уҙаманы. Өлкән кластарҙа үҙенә «журналист Юлмөхәмәтов» исеме тағыла, Учалы районы һәм ҡалаһында үткер ҡәләме менән таныла.\nҒилем мәккәһендә. Артабан ул Өфөгә юллана һәм, бихисап имтихандар биреп, бер ҡаршылыҡһыҙ уҡырға инеп тә китә. Талантлы егет 1966 – 1971 йылдарҙа БДУ-ның филология факультетының рус-башҡорт телдәре һәм әҙәбиәттәре бүлегендә Радищев исемендәге стипендия алып уҡый. Ул йылдарҙа, ысынлап та, бай тарихлы һәм традициялы БДУ милли мәғарифыбыҙ мәккәһенә әүерелгәйне. М.Б. Юлмөхәмәтов ингән филология факультетында атаҡлы профессор, урал-алтаистика өлкәһендә абруй ҡаҙанған полиглот Жәлил Кейекбаев, иртәгә-бөгөн фән докторы, профессорҙар булаһы Марат Зәйнуллин, Ғәли Сәйетбатталов, Нәғим Ишбулатов, Кәбир Закирйәнов, Мөсәлиә Хәйруллина, яҡташы Марат Минһажетдинов, рус теле һәм әҙәбиәте белгестәре, бөтә илгә киң билдәле профессорҙар Давид Гутман, Лев Бараг, Вера Синенколар филология фәнен бик юғары күтәргәйне. Ректор, Бөйөк Ватан һуғышы ветераны, полковник Шәйхулла Чанборисов легенда дәрәжәһендәге профессор ине. Миңдебай Юлмөхәмәтов, уҡыу отличнигы, рус-башҡорт бүлеге старостаһы итеп һайлана, иңенә 25 студенттың яҙмышы өсөн яуаплылыҡ йөкмәтелә. Өлгөр егет студент тормошоноң уртаһында ҡайнай, күп сараларҙың ойоштороусыһы булып йөрөй.\nМ.Б. Юлмөхәмәтов университеттың һуңғы курстарында фән менән етди шөғөлләнә башлай. Шуға йыш ҡына «Башҡорт әҙәбиәте һәм фольклоры» кафедраһына, 1960 йылдан ошо кафедраны етәкләгән профессор Кирәй Мәргән янына ингеләп йөрөй, Марат Минһажетдинов та яҡын күрә үҙен. Ҡыҙыл дипломға барыусы студентҡа ғалимдар күҙ һалғылай, «Миәс йылғаһы буйы башҡорттары йолалары» темаһын биреүҙәре лә юҡтан булмағандыр. М. Юлмөхәмәтовтың БДУ-ны ҡыҙыл дипломға тамамлауы ла күпте һөйләй.\nАлдынғы мәктәп директоры. Яҡшы әҙерлекле филолог 1970/1971 уҡыу йылында бер ни тиклем БДУ-ның филология факультетында ассистент булып эшләп ала, I курс студенттарына “Башҡорт халыҡ ижады” курсынан дәрестәр бирә. Ә бер аҙҙан үҙенә: «Уҡытыусы булып эшләргә, мәктәп тормошон, методиканы төптән өйрәнергә!» тигән маҡсат ҡуя. Тыуған яҡҡа ҡайтып, бер аҙ эшләй башлау менән, уны Имәнғол урта мәктәбенә директор итеп тәғәйенләйҙәр. Тәжрибә туплағас, райондың иң эре мәктәбе – Ҡунаҡбай урта мәктәбенең директоры вазифаһына үрләтәләр. Уҙамандың хәтерләгәне:\n“Ҡунаҡбай мәктәбендә эшләгән йылдарҙың иң әһәмиәтле ваҡиғаһы үҙебеҙҙең райондың Советтар Союзы геройы Шакирйән Мөхәмәтйәнов – Александр Матросовтың эҙенә төшөү булды. Мәктәптә мин ойошторған «Йәш эҙәрмәндәр» түңәрәге ошо эҙләнеүҙәр менән ныҡлап шөғөлләнде. Уҡытыусы Бакеева Лиза апайҙың был хәрәкәткә ҡушылып китеүе эште бигерәк тә йәнләндерҙе. Ул Шакирйән менән Өфө колонияһына бергә оҙатылған Ғәзнәүи исемле кешенең адресын тапҡан булып сыҡты. Ғәзнәүи Тажикстанда йәшәй, рус фамилияһын йөрөтә ине. Түңәрәк менән берлектә уға хат яҙҙыҡ, Шакирйән тураһында, нисек уларҙың колонияға эләгеүҙәрен, Шакирйән менән тағы ҡасан, ҡайҙа осрашыуҙары хаҡында яҙып ебәреүен һораныҡ. Байтаҡ көткәндән һуң, Ғәзнәүиҙән хат алдыҡ. Тиҙҙән был хатты күренекле журналист Рәүеф ағай Насировҡа бирҙек. Ул инде бөтә Союз буйынса Шакирйәндең эҙҙәрен юллап сыҡты һәм уның ысынлап та Александр Матросов түгел, ә Шакирйән Мөхәмәтйәнов икәнен иҫбатланы. Ә хәҙер бөтә Ҡунаҡбай ауылы халҡы уны: «Үҙебеҙҙең Шакирйәнебеҙ», – ти. Ш. Мөхәмәтйәновҡа матур итеп һәйкәл эшләтеп ҡуйҙылар”.\nЭйе, Ҡунаҡбай мәктәбендә хәтерләйһе, һоҡланаһы хәтирәләре күп Миңдебай Бәхтиәр улының. Ике-өс йылда мәктәбе райондың иң алдынғы белем усағына әүерелде. Урал алды зонаһында башҡорт теле һәм әҙәбиәтен уҡытыу өлгөлө тип танылды. Ул осорҙа уҡығандар араһынан филология фәндәре докторы, профессор Г. Гәрәева, фән кандидаттары Г. Хөсәйенова, Ә. Хөсәйеновтар үҫеп сыҡты. Етәксе үҙе лә ҡул ҡаушырып ултырманы, аналитик фекерләү маһирлығы, тәжрибәһе уны ғилемгә, педагогика фәненә, башҡорт теле һәм әҙәбиәтен уҡытыу методикаһына әйҙәне. Алдынғы педагог, уҡытыусы-методист эш араһында фән кандидаты, милли мәктәптәр ғилми-тикшеренеү институты хеҙмәткәре Мәрйәм Ғималова менән берлектә “IV – VII кластарҙа кластан тыш уҡыу дәрестәрен үткәреү методикаһы” исемле ғилми хеҙмәт яҙа. 1983 – 1985 йылдарҙа Мәскәүҙә Милли мәғариф проблемалары ғилми-тикшеренеү институтының аспирантураһында уҡый, ваҡытында диссертацияһын яҡлап та ҡуя. Уңышлы хеҙмәте шул йылдарҙа БАССР халыҡ мәғарифы министрлығының Маҡтау ҡағыҙы менән билдәләнә.\nАлыштырғыһыҙ министр урынбаҫары. 1985 йылда уны Өфөгә, Уҡытыусыларҙың белемен камиллаштырыу институтына эшкә саҡыралар. Кабинеттың өр-яңы мөдире принципиаллеген, туған телдәрҙе һаҡлау һәм үҫтереү проблемаларын тәрән аңлауын күрһәтә. Учалылағы эш тәжрибәһе лә ярап ҡала. М. Юлмөхәмәтовтың әүҙем эшмәкәрлеген тиҙ күрәләр: 1986 йылда БАССР халыҡ мәғарифы министрлығының туған телдәр буйынса инспекторы итеп үрләтәләр. Шул уҡ эш, әммә статусы юғары, башҡорт телен башҡарма власть вәкиле булараҡ яҡлаусы ул. Инспектор ең һыҙғанып эшкә тотона, республикала туған телдәр уҡытыу торошон ентекле өйрәнә, район-ҡалаларҙағы күрһәткестәрҙе барлай. Көтмәгәндә министр С.Ғ. Сөләймәнова уға министр урынбаҫары вазифаһын тәҡдим итә.\nШулай итеп, 1987 – 2005 йылдарҙа, дәүләт хеҙмәтенән отставкаға сыҡҡансы, М.Б. Юлмөхәмәтов үтә яуаплы, туранан-тура идеология, дәүләт сәйәсәте менән бәйле өлкәне – милли мәғарифты әйҙәүсе етәксе була. Ошо йылдарҙа ул 5 министр менән ҡулға-ҡул тотоношоп эшләй. Проблемаларҙың эсенә инеү, башлағанды мотлаҡ тамамлап ҡуйыу кеүек матур сифаттарға эйә етәксе республика мәғарифын яҡшы белә, Министрлыҡҡа ҡағылышлы бөтә мәғлүмәтте, бихисап цифрҙарҙы, мәғариф органдары етәкселәрен, мәктәп директорҙарын, уҡытыусыларҙы шәхсән хәтерләп, һәр кемгә исем-шәрифтәре менән өндәшә, үҙ эшендә уларға таяна.\nИнициативалы етәксенең ошо дәүерҙә башҡарған эштәрен, башланғыстарын һанай башлаһаң, үҙе бер тәуарих, ҙур күләмле китап барлыҡҡа килер ине. Шуға ла беҙ бер нисәһенә туҡталыу менән сикләнербеҙ. Уның әүҙем ҡатнашыуы һөҙөмтәһендә “1999 – 2003 йылдарға республика мәғарифын үҫтереү Программаһы”, “БР-ҙа милли мәғарифты үҫтереү Концепцияһы”, “БР-ҙың яңы гражданинын формалаштырыу Программалары” төҙөлдө һәм раҫланды. Республикабыҙҙа башҡорт теле һәм әҙәбиәтенән төбәк-ара предмет олимпиадаһы, уҡыусыларҙың «Урал батыр» эпосын яттан һөйләүселәр, башҡорт теле һәм әҙәбиәте уҡытыусыларының республика конкурстары ойошторолдо, мәғариф органдары хеҙмәткәрҙәренә, ғалимдарға “БР-ҙың маҡтаулы мәғариф хеҙмәткәре” исеме булдырылды һ.б.\nЫсынлап та, юбиляр бар йәһәттән башҡорт милли мәғарифының ғорурлығы кимәленә хаҡлы күтәрелде. Ғалим булараҡ, автор төрлө йүнәлештәге алты тиҫтәнән ашыу башҡорт теле һәм әҙәбиәте дәреслектәре, уҡыу ҡулланмалары, дидактик материалдар әҙерләне. Республикабыҙҙа тел һәм әҙәбиәт уҡытыуҙы улар өр-яңы кимәлгә күтәрҙе. Шуныһы ҡыуаныслы: ғалим бөгөн дә яңы талаптарға яуап биргән дәреслектәр, уҡытыу программалары төҙөү менән әүҙем шөғөлләнә. Ул бер үк ваҡытта БР Мәғариф һәм фән министрлығының ветерандар Советы Президиумы эшендә әүҙем ҡатнаша.\nМиңдебай Бәхтиәр улының кешелек сифаттары ла һоҡланғыс. Ул, дәрәжәһенә ҡарамай, барса кешегә ихтирамлы, һәр кемгә, ҡулынан килгәнсә, ярҙам итергә әҙер. Шуға ла коллегабыҙ республикабыҙҙа ғәйәт абруйлы ғалим-педагог, кеше һәм шәхес ул. Балалары Ләйсән һәм Азаматтан уңды, абруйлы шәхестәр бөгөн ҙур-ҙур вазифалар башҡара. Ейәндәре Илдархан – И.М. Губкин исемендәге Рәсәй дәүләт нефть һәм газ университетын, Ибраһим Өфө дәүләт авиация техник университетын тамамлап, үҙ һөнәрҙәре буйынса баш ҡалала уңышлы эшләйҙәр. Беҙ, республикабыҙ мәғарифы хеҙмәткәрҙәре исеменән, Миңдебай Бәхтиәр улы Юлмөхәмәтовты олуғ юбилейы менән ысын күңелдән ихлас ҡотлайбыҙ! Юбилярға ҡоростай һаулыҡ, бәхетле оҙон ғүмер, ижади уңыштар теләйбеҙ!\nпедагогия фәндәре докторы, профессор;\nРәсәй Федерацияһының почетлы мәғариф хеҙмәткәре, Рәсәй һәм Башҡортостан\nЖурналистар һәм Яҙыусылар союздары ағзаһы;\nфилология фәндәре кандидаты, Башҡортостандың атҡаҙанған уҡытыусыһы,\nРәсәй һәм Башҡортостан Журналистар һәм Яҙыусылар союздары ағзаһы


Рөстәм Хәмитов сәйәси партиялар вәкилдәре менән осрашты // Сәйәсәт | новости башинформ.рф\nРөстәм Хәмитов сәйәси партиялар вәкилдәре менән осрашты\n16:15, 15 октября 2012 Сәйәсәт\nБашҡортостан Президенты Рөстәм Хәмитов Республика йортонда сәйәси партияларҙың төбәк бүлексәләре вәкилдәре менән осрашты.\n— Һеҙҙең менән танышырға, Башҡортостанда булған проблемалар хаҡында һөйләшергә теләйем, — тине Рөстәм Хәмитов, осрашыуҙы асып. – Беҙ бергә эшләргә тейешбеҙ. Һуңғы ваҡытта Дәүләт Думаһы һәм Рәсәй властары кимәлендә ҡабул ителгән ҡарарҙарға ярашлы яңы сәйәси партиялар барлыҡҡа килә башланы. Бөгөнгө көнгә Юстиция министрлығына партия теркәүгә 200-ҙән ашыу заявка ебәрелгән. Башҡортостанда ғына 23 төбәк бүлексә теркәлгән. Бер яҡтан, был бик яҡшы, сөнки «сағыу гөлләмә» барлыҡҡа килә. Икенсе яҡтан, һәр партия булған мөмкинлектәрҙән файҙаланып ҡына эш итә ала. Мин эшемдә төплө аҡылға һәм булған ресурстарға таянып эш итәм. Ниндәй генә манифестар яҙма, бары бер бөгөнгө хәл менән икәүҙән-икәү тороп ҡалаһың. Ниндәй партия вәкиле булыуына ҡарамаҫтан, һәр кем беҙ бөгөн шөғөлләнгән эштәр менән шөғөлләнәсәк.\nРеспублика башлығы билдәләүенсә, төбәктә асыҡ сәйәсәт үткәрелә.\n— Власҡа ҡаршы барған кешеләр ҙә бар һәм был ғәҙәти күренеш, — тине Рөстәм Хәмитов. – Был донъяүи тәжрибә, уға тыныс ҡарайым. Барыһы ла власҡа килеү, кәрәк икән, үҙгәрештәр индереү мөмкинлегенә эйә булырға тейеш.\n«Яңы Рәсәй» вәкиле Марс Батыров һүҙҙәренсә, дәүләткә ярҙам итеү яңыраҡ булдырылған был партияның төп маҡсаты булып тора. Ә бына «Граждандар платформаһы» партияһы вәкиле Валерий Аббасов ҡануниәтте урындағы үҙидара йәһәтенән камиллаштырыу кәрәклеге хаҡында әйтте, шулай уҡ ул бала баҡсалары етешмәү проблемаһын ҡуҙғатты.\nРеспублика Президенты быға, төбәктә бала баҡсалары мәсьәләһе хәл ителә, тип яуапланы һәм барлыҡ проблемаларҙы бергәләп хәл итергә тәҡдим итте.\n— Һеҙ күп түгел, әммә барығыҙ ҙа фекерҙәштәр. Дөйөм алғанда, барлыҡ тәҡдимдәрегеҙ ҡабул ителә, әйҙәгеҙ бергәләп эшләйек, — тине Рөстәм Хәмитов, осрашыуҙы йомғаҡлап.\nТеги: бр президенты осрашыуҙары,партиялар


Иң ҙур байлыҡ һағында\nҺаулыҡ – бәхетле йәшәү шарттарының береһе. Яҡты донъяға килеү менән кеше иң беренсе табиптар, шәфҡәт туташтары менән осраша. Бер тапҡыр ҙа табипҡа барып ҡарамаған кеше юҡтыр ул. Ауырып китһәк тә, сәләмәтлек буйынса кәңәш кәрәк булһа ла дауаханаға юл алабыҙ. Ә дауахана хеҙмәткәрҙәренең эше көсөргәнешле булһа ла, сауаплы, сөнки улар иң ҡиммәтле байлыҡ - кеше ғүмерҙәре һағында торалар.“Сәләмәт республика – сәләмәт төбәк” акцияһы һөҙөмтәләре нисек, район дауаханаһының төп проблемалары ниндәй, ниндәйерәк үҙгәрештәр көтөлә, үҫеш өсөн ниндәй эштәр башҡарыла?\nҺаулыҡ – бәхетле йәшәү шарттарының береһе.\nЯҡты донъяға килеү менән кеше иң беренсе табиптар, шәфҡәт туташтары менән осраша. Бер тапҡыр ҙа табипҡа барып ҡарамаған кеше юҡтыр ул. Ауырып китһәк тә, сәләмәтлек буйынса кәңәш кәрәк булһа ла дауаханаға юл алабыҙ. Ә дауахана хеҙмәткәрҙәренең эше көсөргәнешле булһа ла, сауаплы, сөнки улар иң ҡиммәтле байлыҡ - кеше ғүмерҙәре һағында торалар.\n“Сәләмәт республика – сәләмәт төбәк” акцияһы һөҙөмтәләре нисек, район дауаханаһының төп проблемалары ниндәй, ниндәйерәк үҙгәрештәр көтөлә, үҫеш өсөн ниндәй эштәр башҡарыла?\n- Илмир Фәнил улы, йәйгеһен “Сәләмәт республика – сәләмәт төбәк” акцияһы үтте, уларҙың һөҙөмтәләре нисек?\n- 26 июлдән 16 авгусҡа тиклем “Сәләмәт республика – сәләмәт төбәк” акцияһы сиктәрендә районда белгес-табиптарҙың күсмә бригадаһы эшләне. “Сәләмәтлек поезы” Әбделмәмбәт, Байназар, Яңы Монасип, Аҫҡар һәм Иҫке Собханғол ауылдарында 3-4 көн халыҡты ҡабул итеп, көнөнә 70-75 кешегә тикшереү үткәрҙе. Автопоезд составына ике һаулыҡ үҙәге, Ғ. Ҡыуатов исемендәге республика клиник дауаханаһының диагностик модуле, республика стоматология поликлиникаһының стоматологик модуле, күсмә маммограф һәм флюорограф инде. Акцияла участка терапевтары һәм педиатрҙар, онколог, хирург, офтальмолог, эндокринолог, дерматолог, травматолог, акушер-гинекологтар ҡатнашты.\nАкция сиктәрендә 1107 кеше тикшереү үтеп, 426 сир асыҡланды. Шуларҙың 7-һендә яман шеш ихтималлығы шик аҫтына алынды, 73 шәкәр диабеты, 239 юғары ҡан баҫымы осраҡтары теркәлде. Күсмә флюорограф 1003 кешене ҡарағандан һуң, 32 патологик үҙгәрештәр табылды, шуларҙың 2 осрағында яман шеш ихтималллығы шик аҫтына алынды. 360 ҡатын-ҡыҙ маммография үтте, 33 патология осраҡтары билдәләнде, шуларҙың 2 осрағы яман шеш булыуы мөмкин.\nСтоматологик модулдә 210 кеше тештәрен дауаланы.\n“Диагностика” мобиль модулендә Ғ. Ҡыуатов исемендәге республика клиник дауаханаһы белгестәре 469 кешене ҡараны, 365 тикшереү үткәрҙе.\nМатериалдың тулы вариантын "Таң" гәзитенең 20 сентябрь һанынан уҡығыҙ.


3(2011) » Страница 2 » "Йәшлек" гәзите\nГазета "Йәшлек" » Облако тегов » 3(2011) » Страница 2\n«Һәр тау саңғыһы курортында балалар-үҫмерҙәр спорт мәктәбе булырға тейеш»\nНовости / Спорт // 15-01-2011, 15:55\nБашҡортостан Президенты республикала тау саңғыһы буйынса балалар-үҫмерҙәр спорт мәктәптәре булдырыу инициативаһы менән сығыш яһаны. Был мәктәптәрҙе эшләп килеүсе «Абҙаҡ», «Яҡтыкүл», «Ҡандракүл» һәм «Өйәҙетау» (Октябрьский ҡалаһы) тау саңғыһы курорттары базаһында асыу күҙаллана.\nРәсәйҙең Тау саңғыһы һәм сноуборд федерацияһы президенты Светлана Гладышева әйтеүенсә, спортҡа кесе йәштән нигеҙ һалына, ә балалар-үҫмерҙәр спорт мәктәптәре – буласаҡ чемпиондар шөғөлләнгән урын, шунлыҡтан федерация үҙ сиратында Башҡортостанда балалар һәм үҫмерҙәр тау саңғыһы мәктәптәре ойоштороуҙа методик ярҙам күрһәтергә әҙер....\nНовости / Башҡортостан // 15-01-2011, 15:49\n11 ғинуарҙа 65-се йәшендә БР Хөкүмәте Премьер-министрының элекке урынбаҫары – Рәсәй Президенты ҡарамағындағы Башҡортостандың Тулы хоҡуҡлы вәкиле Ирек Аблаев ҡапыл вафат булды. Ул 1971 йылдан 1994 йылға тиклем СССР Дәүләт именлеге комитетында хеҙмәт итә, 1994 – 1995 йылдарҙа республиканың именлек министры урынбаҫары вазифаһын биләй, 1995 йылда БР-ҙың Мәскәүҙәге Тулы хоҡуҡлы вәкиле вазифаһына тәғәйенләнә. Ҡайҙа ғына эшләмәһен, Ирек Йомабай улы үҙен юғары профессионализмға һәм яуаплылыҡҡа эйә булған оҫта ойоштороусы итеп күрһәтте....\nҒаризалар ҡабул ителә\nНовости // 15-01-2011, 11:13\nБР Йәштәр сәйәсәте һәм спорт министрлығы әҙәбиәт, сәнғәт һәм архитектура өлкәһендә Шәйехзада Бабич исемендәге республика дәүләт йәштәр премияһына тәҡдим итеүгә эштәр ҡабул итеү тураһында иғлан итте.\nӘҙәбиәт өлкәһендәге әҫәрҙәр матбуғатта баҫылып сыҡҡандан һуң, музыка, театр, һынлы сәнғәт, хореография, эстрада һәм цирк сәнғәте, дизайн, кино һәм телевидение өлкәһендәге әҫәрҙәр концерттарҙа, күргәҙмәләрҙә, театрҙар һәм кинотеатрҙарҙағы премьераларҙа, радио һәм телевидение аша халыҡҡа сығарылып, йәмәғәтселек танышҡандан һуң, архитектура өлкәһендә объекттар файҙаланыуға тапшырылғандан һуң ғына премияға тәҡдим итеүгә күрһәтелә ала.\nИжади йәки башҡа төрлө коллективтар күрһәтелгәндә, дәғүә итеүселәр иҫәбе 16 – 35 йәштәге биш кешенән артмаҫҡа тейеш. Премияның күләме элеккесә 50 мең һум тәшкил итә.\nМатериалдар 2011 йылдың 1 апреленә тиклем түбәндәге адрес буйынса ҡабул ителә: 450000, Өфө ҡалаһы, Ленин урамы, 10, 24-се кабинет, БР Йәштәр сәйәсәте һәм спорт министрлығының йәштәр ойошмалары менән эшләү бүлеге. Белешмәләр өсөн телефон: (347) 276-45-87....\nБензин, тәмәке, араҡы һәм коммуналь хужалыҡ...\nМахсус бит / Проблема // 15-01-2011, 11:12\nЯңы йылдан һуң тиҫтәләгән яңы закон үҙ көсөнә инде. Уларҙың да ниндәйе... Халыҡтың тормошона ныҡ ҡағылған «коммуналка» тарифтары, электр энергияһы һәм транспорт. Йәғни беҙ уларға күберәк түләйәсәкбеҙ....\nМахсус бит // 15-01-2011, 11:08\nСибай ҡалаһының Арҡайым ҡасабаһында йәшәүсе быйма баҫыусы Марина һәм Йәүҙәт Мөхитовтарға ҡарап һоҡланмау мөмкин түгел\nЭй, замана тигәндәреңде, донъяның аҫты-өҫкә әйләнеп сығып килә бит! Ауыл халҡы ҡала хаҡында хыялланһа, ҡаланыҡылар, киреһенсә, шым ғына ауыл хужалығы, һөнәрселек менән шөғөлләнеп, көн күрергә тырыша. Ауыл адвокаттары* нисек сәйер яңғырамаһын, ҡала быймакаттары ла шулай уҡ уйынлы-ысынлы яңғырай. Әммә......\nХәйләһеҙ донъя файҙаһыҙмы?\nРубрикалар // 15-01-2011, 11:07\nАҙым һайын алдаҡҡа ҡоролған тормошобоҙ. Аҙ ғына һиҙгерлегеңде юғалттыңмы, тишек кәмәгә ултыртыуҙарын көт тә тор. Үткән быуаттың 90-сы йылдарында МММ асыҡ акционерҙар йәмғиәте ойоштороп, ҙур аҡса вәғәҙәләп, миллионлаған иғәнәсене йәлеп иткән финанс пирамидаһы геройы Мавродиҙы хәтерләйһегеҙҙер әле. Был мутлығы өсөн ул 4,5 йылға иркенән мәхрүм ителгәйне. Бер алдар – гел алдар, тигәндәй, Мавроди интернетта «электрон янсыҡ» системаһы буйынса яңы проект тәҡдим итә. Килем насар түгел, пенсионерҙарға – 30, ҡалғандарға – 20 процент.\nҒөмүмән, беҙҙе аҙ алдамайҙар. Нисек алдашалар һуң?\nОшо һорау менән бер нисә кешегә мөрәжәғәт иттек....\nШығайҙар битараф халыҡ түгел\nРубрикалар // 15-01-2011, 11:04\nРеспублика гәзиттәренең береһендә былтыр йыл аҙағында сыҡҡан мәҡәләгә беҙ, Шығай ауылы халҡы, бик ғәжәпләндек. Автор үҙенең мәҡәләһендә беҙҙе, эйе, Шығай ауылы халҡын, ҡоролоҡ йылында сыҡҡан урман янғындарына ҡарата битарафлыҡта ғәйепләгән....\nМахсус бит / Письма // 15-01-2011, 11:03\nХалҡыбыҙ башлыса ауыл ерендә йәшәй. Унда кешеләргә эш юҡ, шунлыҡтан эскелек, ялҡаулыҡ баҫа. Ситкә китеп эшләү өсөн һөнәр, тәүәккәллек кәрәк. Бөгөн ауылдарҙа ҡарттар, пенсионерҙар өҫтөнлөк итә. Ауылдағыларҙың төп кәсебе – мал аҫрау. Быйылғы ҡоролоҡло йылда күптәр мал һанын ҡыҫҡартты. Сөнки үлән үҫмәне, ҡышҡылыҡҡа бесән аҙ булды. Үлән үҫмәгән сабынлыҡтарға һалым һалдылар....\nИл күңелендә ҡалһын аманатың...\nМахсус бит // 15-01-2011, 10:58\nТыуған илде һаҡла. Үлгәндә лә үҙ ереңә ятһын һөйәгең.\nБашҡортостандың халыҡ яҙыусыһы.\nТормошта һәр кем, Мостай Кәрим әҫәрендәге сабый һымаҡ, бер мәл, ҡапҡа алдына сығып, юлдың йә уңға киткәнен, йә һулға илткәнен һайларға тейеш. Ҡайһы тарафтарҙа һине уңыш һәм бәхет көтөп торорон, ҡайҙа һәм ҡасан бәләгә тарыуыңды алдан белеү әмәлдәре юҡ. Һәр ҡәүем дә үҙ яҙмышын тарих ағымына ҡарап ҡора, күршеләре эскән һыуҙар йыш ҡына уның да ирендәрен сылата....\nӘҙәп булмаған ерҙә иман юҡ\nНовости / Иман // 15-01-2011, 10:56\nБала сағымдан халҡымдың тарихы менән ғорурландым, милләттәштәремде күктәргә сөйөп, идеаллаштырып ҡараным. Элек, хәтерләүемсә, халыҡ ихлас, асыҡ, ярҙамсыл, йомшағыраҡ күңелле ине. Үҫә килә, тормошто нығыраҡ аңлай төшкәс, бөгөн милләтебеҙҙең йөҙө, холҡо насар яҡҡа үҙгәргәненә йәнем көйә. Әлбиттә, донъя алға барғас, кешеләр ҙә үҙгәрмәй тормаҫ, тиерһегеҙ, әммә, ыңғай яҡҡа ыңғайлаһындар ине…...


Рәсәй Президенты Владимир Путин 28 март көнөн милли матәм көнө итеп иғлан итте. Был көндө илдә күңел асыу саралары һәм программалары үткәрелмәне, Рәсәйҙең төрлө ҡалаларында халыҡ митингыларға йыйылды. Екатеринбург, Силәбе, Төмән һәм башҡа ҡалаларҙа кешеләр флешмобҡа сыҡты.Өфө ҡалаһында был фажиғәгә битараф булмағандар Кемерево халҡының ҡайғыһын уртаҡлашып, Ленин майҙанына, Яҡутов паркына килеп, һәйкәлдәр эргәһенә сәскәләр, уйынсыҡтар һалды, шәмдәр яндырҙы.\nСалауат районы халҡы ла был акциянан ситтә ҡалманы, 50-нән ашыу кеше Малаяҙҙа район мәҙәниәт йорто майҙанына йыйылды. Ололар, йәштәр һәм балалар акцияға ҡушылып, был фажиғәгә битараф булмауҙарын белдерҙе.\nМитингыла Салауат ауыл биләмәһе башлығы Раушания Уральская Кемерово халҡының ҡайғыһын уртаҡлашыуын белдерҙе. Майҙандағы халыҡ янғында ғүмерҙәре ҡыйылған балалар иҫтәлегенә һауаға аҡ шарҙар осорҙо.


Балтас районының Иҫке Яҡшый ауылында йәшәүсе Йәҙилә Әхтәмова атаһын бөтөнләй белмәй тиерлек. Ул донъяға атаһы Хәтмулла Ғәйфуллин Беренсе донъя һуғышынан ҡайтҡас тыуа. Тик оҙаҡламай илгә йәнә һуғыш афәте килә, һәм Йәҙилә Хәтмулла ҡыҙына ике йәш тигәндә, 1943 йылда атаһы йәнә фронтҡа алына. Ҡәҙерле кешеһенән бер генә иҫтәлек-уның көндәлеге ҡала. Йәҙилә Әхтәмова уны китап итеп сығара.\nХәтмулла Әхтәмов заманы өсөн уҡымышлы кеше була. Мәҙрәсәлә уҡый, мулла булып эшләй. 1914 йылда фронтҡа алына. Өс йыл фронт һыҙығында булғандан һуң ҡулға алына. Тап тотҡонда ул көндәлек яҙа башлай. Яҙмаларынан күренеүенсә, пленда ла ул юғалып ҡалмай, мөмкинлек табып сауҙа итә башлай, бер аҙ аҡса ла туплай. Алған килемен ул һуғыштан һуң тыуған яғына ҡайтыуға тотона. Ләкин тыныс тормош оҙаҡ һуҙылмай, 1943 йылда ул йәнә фронтҡа китә. Ошонан һуң уның көндәлектәре ғаиләһенең йәдкәренә әйләнә.\nУҙамандың көндәлеге, заманына ярашлы ғәрәп хәрефтәре менән яҙылған була. Элек яҙманы таныусылар байтаҡ булһа, бөгөн, әлбиттә, бындайҙар һирәк осрай. Киләсәк быуындар ҙа Хәтмулла Ғәйфуллиндың хәтирәләренән ғибрәт алһын өсөн Йәҙилә Әхтәмова көндәлекте тәржемә итергә була. Был эштә уға ауылдағы мәсет имамы ярҙам итә.\nЯугир көндәлегенең тәржемәһе 500 дана күләмендә баҫылып сыҡҡан. Китапты Йәҙилә Әхтәмова балаларына, ейән-ейәнсәрҙәренә, яҡындарына биреп сыҡҡан. Шулай итеп Хәтмулла Ғәйфуллиндың хәтирәһе әле лә йәшәй.


Рәсәйҙең фридайвинг федерацияһы президенты юғалған | ГТРК «Башкортостан» — Новости Уфы и РБ\n05 августа 2015 — 15:38\nУға башҡала етди әҙерләнде- стадион тулыһынса талаптарға яраҡлаштырылды, хәүефһеҙлек саралары күрелде. Шуға ҡарамаҫтан, көйәрмәндәр күптән көткән был матчҡа ҡарата төрлө фекерҙәр һәм фараздар бар. Бөгөн иртәнге ундан иһә Өфөнөң Нефтсе стадионында уйынға билеттар һатыла башланы. Унда эшләүсе беҙҙең хәбәрселәр хәбәр итеүенсә, тәүҙә ике касса ғына билет һатҡан. Сират ҙурайып, халыҡ ризаһыҙлыҡ белдерә башлағас өҫтәп тағы 4 кассала билеттар һатыла башлаған.


09:55, 12 апрель 2017 версияһы (төҙәтеү)\nФәрит Вафа улы Әхмәҙиев [[1968 йыл]]дың [[11 март]]ында [[Башҡортостан|Башҡортостандың]] [[Өфө ҡалаһы]]нда тыуа. Ике юғары белемгә эйә.: [[1995 йыл]]да - [[Мәскәү|Мәскәүҙә]] М. Горький исемендәге Әҙәбиәт институтын тамамлай. ,[[2002 йыл]]да — Башҡортостан Президенты ҡарамағындағы Дәүләт хеҙмәте һәм идара итеү академияһын тамамлай.\n[[1998 йыл]] — БР-ҙың Матбуғат һәм киң мәғлүмәт министрлығында баш белгес, министр ярҙамсыһы. []—[] йылдар — [[Ватандаш|«Ватандаш»]] журналының баш мөхәррире. []—[] йылдар — [[БР Журналистар союзы|Башҡортостан Журналистар берлеге]] рәйесе, [[2013 йыл]]дан — [[Башҡортостан китап нәшриәте|З. Биишева исемендәге Башҡортостан «Китап» нәшриәте]] баш мөхәррире урынбаҫары<ref>http://www.kitap-ufa.ru/information/struktura-izdatelstva.php Главная страницаИнформация</ref>.\nhttps://ba.wikipedia.org/wiki/Махсус:Сравнение_версий/673687 ҡабул ителгән


Шишмә районында ВАЗ һәм Газель автомобилдәре бәрелешеүе һөҙөмтәһендә машиналарҙың тәүгеһендә ултырған пассажир үлемесле яра ала, ә уның водителе ауыр тән йәрәхәттәре менән дауаханаға оҙатыла\nШулай уҡ Благовещен районында ла япон иномаркаһы Газелгә барып төкөлә. Бәхеткә күрә, бер кем дә зыян күрмәй. Автомобилдәрҙе ремонтлау ғына уларҙың хужаларынан байтаҡ сығымдар талап итәсәк. Аварияға насар һауа шарттарынының сәбәпсе булыу ы ихтимал. Дөйөм алғанда, уҙған тәүлектә республикала туғыҙ юл-транспорт фажиғәһе теркәлде. Уларҙа бер кешенең ғүмере өҙөлдө, тағы ла туғыҙ кеше төрлө дәрәжәләге тән йәрәхәттәре алды.


Республикала татар һылыуҡайы — «Науруз гүзәле»н һайлаясаҡтар // Мәҙәниәт | новости башинформ.рф\nРеспубликала татар һылыуҡайы — «Науруз гүзәле»н һайлаясаҡтар\n13:18, 14 февраля 2014 Мәҙәниәт\nЙыл һайын республикала яҙ башында иң сибәр һәм һәләтле ҡыҙҙарҙы һайлайҙар. «Һылыуҡай-2014» башҡорт конкурсының һайлап алыу турҙары тамамланды һәм мартта финалды көтә. Иң матур татар ҡыҙы исемен «Науруз гүзәле» фестивале билдәләйәсәк. Был исемгә дәғүә итеүселәрҙе Стәрлетамаҡта, Дүртөйлөлә, Туймазыла һәм Үрге Ҡыйғы ауылында һайланылар. Икенсе турҙа, 9 февралдә, жюри 12 конкурсантты һайланы. Улар инде 28 февралдә Өфө «Нур» татар театрында финалда осрашасаҡ. «Науруз гүзәле» исеменә көрәштә ҡыҙҙар бер нисә этапты үтәсәк. Алдан әҙерләгән номерҙа һылыуҡайҙар татар мәҙәниәтенең матурлығын һәм үҙенсәлеген сағылдырырға тейеш буласаҡ. Ҡыҙҙар тиренән кейемдәр кейеп үҙҙәрен күрһәтәсәк. Конкурсанттар 50-се йылдарҙағы стилде «Стиляги-шоу» этабында тәҡдим итәсәк. Унан һуңғы этаптарҙың береһендә дәғүә итеүселәр «Нур» театры артистары менән парлап сығыш яһаясаҡ, тип хәбәр итә театрҙың матбуғат хеҙмәте.